
বিষুপ্রিয়া মণিপুরী সাহিত্য সভার পয়লাকার 
প্রতিষ্ঠাতা সভাপতি “গোকুল সেনা সিংহ গিরকর লগে 
পরিচয় অনা এহানৌ জীবনর আলাদা অধ্যায় আহান। 
নেতৃত্বদেনার লৌশিং মোরে নিয়াম কাদাত চেপকরেছিল। 
তার সঙ্গসুধা আজীবন হৃদিত ঙালয়া আছে। 


গ্বীরকর নিংশিঙে 
লেরিক শৌ এহান 
থামপালগোর সাদে 
মধুময় অয়া পালইতই 
এ আশালো অতি 
অদ্ধালো কাৎকরলু। 

লেখকর কথা আক্চুটি 


এ পৃথিবীরমা কালে কালে নানান ঘটনা ঘটে যারগা ।৩ ঘটনা উতা দুঃখময় 
অইতেউ পারে বারো আনন্দময় অইতেউ পারে। দুঃখ বারো হতাশার সৃষ্টি অইলে 
সৃজনশীল লেখক বা লেখিকা জরম অয়া মিঙীলপা পথ ইলকরেদিয়া উহানর সমাধান 
আহান করে দিতারা। 

ইউরোপে সময় আহান দাস প্রথা চলেছিল। মানুরে বাজারে নিয়া বেচলা। 
গুরু, মই, ছাগীর সাদে মানুরে ব্যবহার করলা। ও দুঃখময় তানজা উগৎ তানুর 
দুঃখর, তাপিত্বর ছবি উহান পৃথিবীর মানুরাং তুলিয়া ধরেছিলী আমেরিকার লেখিকা 
আগৈ। তেইর নাঙ -__ হেরিয়েট এলিজাবেথ বিচার ষ্টো। লেঙকরা লেরিকহানর 
নাঙ __ 'আংকল টমস্‌ কেবিন। ও লেরিক উহানে ইউরোপে বিপ্লব আনেছিল। 
বিভিন্ন দেশে আইন পাশ করিয়া দাস প্রথা নিষিদ্ধ করেছিলা। সাহিত্যর ভূমিকা 
সময়ে সময়ে এসাদে অয়া প্রকাশ অর। 
কবি নজরুল ইসলামর “অগ্নিবীণা” মানুরে ঘৌতাল দেছিল। আনন্দমঠর __ 

এসাদে করে পৃথিবীর বিভিন্ন দেশে সাহিত্যিক গীরকগাছিয়ে কলমর মাধ্যমে 
বিপ্লব আনেছিলা। 

- আমার হুরুকাঙ জাত এহানর সমাজ বিবর্তনে __ সরকাররাংত দাবী 
আদায় করতেগা সমাজে বহু অনৈক্যর সৃষ্টি অছিল এহান হাবিয়ে হারপাছিহান। 
পদে পদে বিভেদর সৃষ্টি 'অছিল; এরে নিয়ম এহান বারে বারে দেহা দিলে সমাজে 
ভবিষ্যত উন্নতি নিয়াম হিনঅয়া বিতৈগা। 

বর্তমানে পৃথিবীত হুরুকাঙ জাতর ভাষা, সংস্কৃতি নিয়াম ত্বরা অয়া মিমুত 
অইতে আছে -- অইতে আছে। এরে বিধ্বংসী হত এগত মানু যদি আত্মজ্ঞানী 
নাইতারা উহান অইলে কাকেইহান লেহে বিপদ্‌। 

এরে অবস্থাত মোর ইকরা লেরিক শৌ এহান যদি মানুর হৃদিত যদিশৈ 
মিডাল আহান দেনা,পারের উহান অইলে লেরিকশৌ এহানর সার্থকতা বিচার 
অয়তৈ। একমাত্র পাঠক গিরিগিথানীরাং এহানয় এহানর মূল্যায়ণ অনার ভারহান 
থাগেলগা। 9 


কলম এগো তরোয়ালহানাত্ৌ জিঙে 


ইন্দ্রকুমার সিংহ গিরক, যেগো কাছাড়র বারমুণিগাঙর ভাটিরগ্রামে 
জরম অসেগো। গিরক কনাক কালেত সাহিত্য বারো নাট্যর গজে 
সমৃদ্ধ করেদেসেগো। বর্তমানে তা আরাকৌ লেরিক ইকরের। গিরকর অদ্য যে 
লেরিকহান লিখিয়া প্রকাশ করের এহানর নাঙহান অইলতাই “সাহিত্য বারো 
রাজনীতি”। গিরক সাহিত্য সভার উপদেষ্টা বারো বিখ্যাত লেখক আগো। গিরকে 
লেরিক এহান লেখানির মূল উদ্দেশ্যহান অইলতাই আমার সমাজর মানুরে সাহিত্য 
বার রাজনীতিত চেতনা বোধ আনেদেনা। বর্তমান সমাজ ব্যবস্থাত যে কোনজাত 
আহানর রাজনীতিত অধিকার বার দখল নাথাইলে ওঁ জাত উহান নিজর অস্তিত্বল 
প্রতিষ্ঠিত অনা সম্ভব নাগই এহানেই লেরিক এহানর মূল বিষয় বন্তহান। 
গজে সবল মানুর অত্যাচর বন্ধ করানি উদ্দেশ্যে লেরিক আহান লিখেসিলি উহান 
অইলতাই “আংকল টমস্‌ কেবিন”। এ লেরিক এহান প্রকাশ অনার পরে মানুর 
মনে এতই প্রভাব বিস্তার করলো যে আমেরিকাত প্রথম সপ্তাহে দশ লক্ষ বার 
ব্রিটেনে একবছরে তিন কোটি কপি বেসানি অসিল। পৃথিবীর ৬০হান ভাষাত 
অনুবাদও অছিল। লেরিক উহান এতই মূল্যবান বার জনপ্রিয় আসিল যে উঁসময়র 
আমেরিকার প্রেসিডেন্ট এরাহিম লিংকন আমেরিকাত দাসপ্রথা উঠাদেছিল। 
আমার লেখক গিরকর লেরিক এহান পাকরিয়া মি অত্যন্ত হারৌ বার 
মনপুত অইলু বার এহানও আশা থউরি যে লেরিক এহান পাকরিয়া আমার সমাজর 
মানুর মনে বিশেষকরে শিক্ষা বার রাজনীতির গজে চিন্তাধারা অনেক পরিবর্তন 
আনেদিতই। সাহিত্য সভার পক্ষত্ত গিরকরে অশেষ ধন্যবাদ বার প্রশংসা জানেয়ার। 
এ লেরিকএহান ছাপেইতে যে যে গিরিগিথানীয়ে রূপাপয়সাল সহযোগিতা 
করেদেছি অউ গিরিগিথানীরে সাহিত্য সভার পক্ষত্ত নিয়ামপারা কৃতজ্ঞতা বার 
ধন্যবাধ জানেয়ার।০) 


মণিকান্ত সিংহ 
সাধারণ সম্পাদক 
বিষ্ুপ্রিয়া মণিপুরী সাহিত্য সভা। 


শ্রীসুভাব চন্দ্র সিংহ প্রাক্তন প্রধান শিক্ষক 
পাচডালীগিরকর প্রতি কৃতজ্ঞতা। 


মোর সাহিত্য সাধনার পইলার উৎসাহ, চেতনা আদির 
কেন্দ্রগ অইলতাই সিংলা লয়ার "মদন মোহন রাজবংশী গীরকর 
পরিচালিত “ফাণ্ড” পত্রিকা । জীবনর পইলকার জয়মাত্রা । এরে 
পত্রিকা এহান যদিশৈ সৃষ্টি নাইলৈছ মোর এবাকার অবস্থান এহান সম্ভব অনাৎ 
সন্দৈ আছিল। ছদা মি নাগৈ কবি 'অদনমোহন মুখাজ্জী কবি "সেনারূপ সিংহ বার 
কবি ব্রজেন্্র কুমার সিংহ তানুউ মোর লগে আকসাটে উপকৃত অছিলা।. 

এরে ভাঙর খণ-এহানর সালেদে সিংলা লয়া এগর প্রতি মোর গভীর 
শ্রদ্ধা, বনা নুংশি আজীবন থযিতৈগা। 

এতার হাদিত মোর অনুজপ্রতিম শ্রীসুভাষ চন্দ্র সিংহ গীরকর লগে কর্ম 
ক্ষেত্রত বহুদিন যাবৎ একাত্মা য়া আছিলাঙ। হাদিত রাজনীতির গজে ইকরানিরকা 
প্রায় মোরে অনুরোধ জানাছিল। মোর লেঙকরা তিনহান নাটক, কৈলাসে লৈলাট, 
স্বর্গর রাজনীতি বার ইলেকসন রাজনীতির গজেই সৃষ্টি করেছিলু। কিস্তমান 
পরবান্ধাকারে আলাদাভাবে লেরিক ইকরানির কোন দিন চিন্তা নাকরেছিলু। সুভাষ 
গিরকে আলাদা ইকরানিরকা বার নিংশিঙ করে দিল। খাংথা শেষ বয়সে এরে 
লেরিক এহান ইকরতে বাধ্য অইলু। এহানরকা তারে কৃতজ্ঞতা জানাউরি এহান 
একান্ত নিজর অনুভূতিহান। 

উতাছাড়া তার ইকরা “পাচ ডালি গাঙর ইতিহাস” পাকরিয়া মি নিয়াম 
হারৌ অছিলু।তার মাতৃভূমির প্রতি গভীর অনুরাগ লেরিক এহানর মাধ্যম উপছিলু। 
এরে. লেরিক এহানর মাধ্যম ও দূরেইর মানুর নাও, গোত্র এতা পেয়া হারপাছিলু। 
এরে মহতী প্রচেষ্টা এহানরকা অস্তরর শ্রদ্ধা জানাউরি। 

সমগ্র সমাজে প্রত্যেক গাঙর এসাদে ইতিহাস আকেইহান যদি আজি 
থাইলৈছ সমাজর হৃদির আদান-প্রদান অতি সহজ অনা সম্ভব অছিল। খামতলে 
পাচডালি গাঙরে নিংশিও অয়া মাতৌরি-_- 

সুভাষ আয়া পাচডালিরে চিনা দিল হাবিরাং 
দৃূরেইত থায়া আমি হাবি তানুর হৃদিত চেপৈলাং। ইতি 

সাহিত্য বারো রাজনীতি ৯ 
রাজনীতির অচেৎপা তত্ 


বিশ্ববিখ্যাত এতিহাসিক আর্নন্ড টয়নবির উক্তি _ 

“জিঙানি এহান দ্বিরকমর। সাময়িক সাফল্যর লগে যদি রাজনৈতিক জয় 
আকসাটে যুক্ত নার উহান অইলে ওঁ জয় উহান প্রকৃত অর্থত অস্থায়ী।, 

এরে উক্তি এহান বিবেচক দাপা আহানে এহানর তাৎপর্ঘ্ং আলোচনা 
করিয়া সিদ্ধান্ত নেছিলাগা। দ্বিতীয় বিশ্বযুদ্ধত হিটলারর লগে বৃটিশ প্রধানমন্ত্রী চার্টিলর 
পরাজয় অছিল। কিয়া বুল্ে, ুদ্ধত হিটলার মুডামুঙি পরাজয় বরণ করেছিল উতার 
লগে বৃটিশ পৃথিবী জুড়িয়া আছিল কলোনি উতা হাবি রক্ষা করে নুয়ারেছিল। 
জার্মান পর্ব বারো পশ্চিম বুলিয়া দুহান রাষ্ট্র খেয়ছিল। কিস্তমান কালর প্রভাবে 
দ্বিয়হান বারো তিলৈলা কিন্তুমান বৃটিশর রাজ্য হাবি স্বাধীনতা পেইলা। 

গীরকর অতি ন্থু তত্ব এহানে রাজনৈতিক প্রয়োজনীয়তা কতির চুয়া দরকার 
উহান প্রকাশ করে দেছে। 

এবাকাতে রাজনীতির জয় এহান বুলতে কীহান হারপেয়ার। গণতন্ত্র 
আগে আছিলতাই রাজতন্ত্। ও রাজতন্ত্র সময় রাজা এগয় যেহান স্বীকৃতি দিতৈ 
উহানেই রাজনীতির জয় বুলিয়া স্বীকার করলা। 

যেমন স্রষটধর্ম এহান ইউরোপে পয়লা নাচলেছিল। প্রচারক এতা লুকা 
লুকা আছিলা। কিন্তু যেবাকা সরীষ্টান প্রচারক এতাই রোম সম্াট রাজা কনস্টান্টাইন 
গিরকরে বুঝেয়া তানুর ধর্মত ধর্মাস্তরিত করলা উপেইৎ দেশর প্রজা হাবি ওঁ ধর্ম 
নিলাগা। ভারতে রাজা অশোকে বুদ্ধ ধর্ম গ্রহণ করানির থাংনাৎ হিন্দুধর্ম বেলেয়া 
বুদ্ধ ধর্ম নিলাগা। ইসলাম ধমই কিন্তু তরোয়ালর সাহায্যলো মানুরে জোর করিয়া 
ধন্মান্তরিত করেছিলা। মণিপুর রাজ্যত রাজা গরীব নেওয়াজ বা পামহৈবা গীরকর 
সময়েউ রাজারে বৈষব ধর্মত দীক্ষিত করানির থাংনাত মণিপুরর মানু এতা রাজার 
মতে ধর্ম গ্রহন করেছিলা। রাজার শক্তি এহানরেই রাজনীতির শক্তিহান বুলিয়া 
লেপকরেছিলা। গণতন্ত্র দেশে প্রবর্তন. অইল উবাকা মানূয়ে তিলয়া যে নীতিহান 
লেপকরতাই উহানরে আতিয়ারহান করিয়া দেশ চালেইতাই। ও নীতিলো এবাকা 
যদি দেশে উগ্রবাদ দমন করতেগা শত শত উপ্রপস্থী মারলেউ সরকারে উতার দায় 
গ্রহণ না করের। কিন্তুমান সরকারর সৈন্য মরলে তানু হাবিতা সুবিধা পাধিতারাগা। 

শ্রীলঙ্কাত তামিল এতাই কত বসর তানুর আলাদা রাজ্যর সালেদে যুদ্ধ 
করলা। কিন্তুমান প্রভাকরণর নেতৃত্বর সংগ্রাম সরকারে চূর্ণ করে দিল। 
নাগরিকত্ব নাদিয়া রাষ্ট্র সংঘর নির্দেশ পেয়া সরকারে য়্যাকরানি নাকরের। 

বিশ্বজুড়িয়া রাজনীতির ডাঙর অংশহান অইলতাই কুটনীতি। আমেরিকার 
সাদে বাঘ আগর কাদাত ছাগীগো পারা হুরকাঙ দেশ কিউবা সোভিয়েট রাশিয়ার 
কারণে টিকিয়া আছে। 

চিয়াং কাইশেকর রাজ্য কুয়েমিনটাংচীন -মানে ফরমোজা দ্বীপ রাষ্ট্র সংঘর 
সদস্য আছিল। অথচ মূল-চীন সময় আহান ফাম নাপাছিল। 

উত্তর ভিয়েতনামর স্বাধীনতা সংগ্রামী হো চি মীন গিরকর সংগ্রামী জীবনর 
ইতিহাস পাকরলে গতিহীন মানুর রকত তণ্তা অর। রাশিয়া বারো চীনর পরোক্ষ 
মদতে আমেরিকার কবলেত্ত দেশহান স্বাধীন করেছিল। 

এবাকা চীনে ভিয়েতনামর সাগর দ্বীপ উতাত তার প্রতিপত্তি বিস্তার 
করানিত থেঙছে। ভিয়েতনাম বাধ্য অয়া বারো আমেরিকার লগে মিত্রতাত যারগা। 
এতার নাং কুটনীতি। 

গণতন্ত্রত হাবিত্ত ডাঙর অসুবিধা অইলতাই সংখ্যা যাত বা সংখ্যা লঘু 
জাত এহানর অবস্থান। ভোটাভূটি অইলতাই গণতন্ত্রর মাধ্যম। এ ভোটাভূটিত 
যেসাদেউ সংখ্যা নিয়াম জাত উতায় জিডিয়া রাজনীতির ফল আদায় করানিত 
সমর্থ অইতারা। 

হুরকাঙ মাছ এতা বোয়াল, পরম এতার খাদ্য। পুরী আগত বোয়াল 
থাইলে হুরকাঙ মাছ যেসাদে খেয়া হদেইতারা ঠিক উসাদে গণতন্ত্র সংখ্যা গরিষ্ঠ 
জাতে সংখ্যা লঘিষ্ঠ জাতরে বিকল করিয়া থয়তারা। 

ওঁ কারণে সংখ্যা কম জাত এতা হিঙ্গী বা গিয়ার সাদে কাটাআলা মাছর 
রূপ ধরানি লাগের। পুঠি মাছর সাদে অইলেতে বিপদ আছে। গরুড় পুরানে 
নীতিমালার মাধ্যমে মাতেছিতা - সংসারে নিয়াম সরল অয়া চলানি থক্‌ নেই। 
জঙ্গলহানাত ইজু গাছ উতা নিয়ামত্বরা করে ছেদেয়া লয়করতারা। কিন্তুমান কাটাআলা 
'ডিগল ঘন গাছ উতা না ছেদেইতারা। 

রামায়ণে পাতালে মহীরাবণ নিধন করানির লৌশিং এহান কতির 
রাজনীতির খেলাহান! হনুমান বাদরগ অইলেউ রাজনীতিত্‌ কতির চৌখাত অছিল 

দৃষ্টান্ত পেয়ার। রামচন্দ্র হমা দেনার কায়দা হারনাপার হানতে দেহা দেনারকা হেইচা 
করল। মহীরারূণে হমা দিতে হনুমানে দ্টৌর আতর থাংজাংহানলো বলী দিল। 
মানে মহীরাবণর হংকরা থাংজাং হানেই তারে মারল। 

রাজনৈতিক ক্ষমতা নেয়নির সালেদে দ্বিতীয় বিশ্বযদ্ধত হিটলারে ৬০ লক্ষ 
ইহুদীরে গ্যাস চেম্বারে বরেয়া মারেছিল।এহানর দীঘল ইতিহাস পাকরলে এসংসারে 
মানু এতা কতি নিষ্ঠুর অনা পারতারা এহান প্রর্মীণ পেয়ার। 

এবাকা ইজরাইল রাষ্ট্র হংকরাণির থাংনাৎ তানু রাজনৈতিক ক্ষমতাবান 
অইলা। অদ্য তানু ৭৩ (সত্তর) লক্ষ জন সংখ্যার দেশহান অয়াউ ৪৬ কোটি মুসলিম 
রাষ্ট্র মানুরে দাবেয়া থছি। এহানরে রাজনৈতিক ক্ষমতার নিদর্শন বুলতারাতা। 

ধর্মরমাউ রাজনৈতিক গৎহান আছে। খৃষ্টান বারো ইসলাম দয় ধর্মতত্বরমা 
উতা দাবেয়া থছি। 

অসম, নাগালেণড, মিজোরাম, অরুণাচল এসাদে রাজ্যর মানু এতা মাত্র 
১০ লক্ষ জনসংখ্যার মানু অয়াউ ৬০ গো বিধায়কলো মন্ত্রী সভা গঠন করিয়া 
সুবিধা ভোগ করতারা। মানে বিধায়ক আগো অইতে ২০ হাজারর কম সংখ্যার 
এলাকার মানু অইলেউ চলের। এহানেই তানুর রাজনৈতিক সাফল্য। 

ভারতবর্ষত ধর্ম চেতনাৎ মানু হমাদেনা, প্রেম, ভক্তি, শ্রদ্ধা এতাত বিভুলা 
আয়া পালন করতারা। তীর্ঘধাত্রা, কুম্তমেলা দর্শন, ধর্মপভা করতারা। কিন্তু বিধর্মী 
অয়া মানু এতারে ছাগীর সাদে তুপকরলা উপেইৎ দাবদে দাবদে লুকাছিলা। এহানর 
একমাত্রকারণ গীতার আদর্শ না-ইলয়া চলানি। ভগবান শ্রীকৃষ্ণই অঞ্জু্নরে পয়লাই 
শিক্ষা দেছিল -_ “হে অঙ্ঞুর্ন মুনীথকপা এহানতে নাবেলেইছ।” 

রাজনীতিত রাষ্ট্র পয়লাকার বর্মগো হিসাবে প্রতিরক্ষা বিভাগরে প্রাধান্য 
দের। হুর জাত এতা রাজনীতিত নিয়াম সচেতন অনা লাগের। 

এহানাৎ উল্লেখ আছে রাজনীতিত ক্ষমতা নেয়নির সালেদে চাক্মা জাত 
এহান নেহেরু গিরকর কলমগোর খোচা আহানাৎ ছিতারা দিল। এহানাত্ত আমার 
জাত এহানে শিক্ষা নেনা থক্‌। একমাত্র বরাক বারো ত্রিপুরা ছাড়া আমার ফাম 
নির্ণয় করানির ফাম নেই। সরকাররাং আমারকা আলাদা রিজার্ত সিট হংকরে দেনা 
লাগতই এহানেই আমার রাজনৈতিক জয়হান বুলিয়া নিংকরানি লাগের। 0 

সমগ্র পৃথিবী হাপদিয়া পয়লাকার সাহিত্যর বীজগো হুলকরেছিলাতাই এ 
পুণ্যভূমি ভারতে। এ দেশর খষি মুনীর দিব্যজ্ঞানর পাঙলাকে সৃষ্টি আছিল “খঝক 
বেদ'। এ লেরিক এহানরেই পৃথিবীর পয়লাকার সৃষ্টিহান বুলিয়া প্রচার করেছিল 
গীরক উগোর নাঙ __ প্রফেসার ম্যাক্সমূলার। ভারতর পণ্ডিত মণ্ডলীয়ে তারে “মুক্ষ 
মুলার' বুলিয়া সম্বোধন করলা। 

শীরক জার্মানগ্ো অয়াউ ভারতর সংস্কৃত ভাষা এহানরে পৃথিবীরমা প্রচার 
করতে কতিহান তার জীবন উৎসর্গ করেছিল উহানর পানতাম্না নেই বুল্লেউ ভুল 
নাইব। অক্সফোর্ড বিশ্ববিদ্যালয়ে প্রাচ্য ভাষার অধ্যাপকগ্ো অয়া এ “খকবেদ"গ্স্থ 
এহান ভারতেত্ত ইংল্যান্ডে নিয়া পুরা ২৬ বৎসর এ লেরিক এহানর ইংরাজী ভাষাত 
অনুবাদ করিয়া পৃথিবীত প্রচার করেছিল। এরে লেরিক এহান গবেষণা-ছাপানির 
খরচ ইষ্ট ইন্ডিয়া কোম্পানিয়ে বহন করেছিল। উঁহানেতে গুণী মানুরাং এরে গ্রন্থ 
এহান গুরুত্ব কতিহান অছিল উহান হারপেয়ার। 

আরাকৌ আচানকর কথা। বিশ্ববিখ্যাত বিভ্ঞনর যাদুকর টমাস এলভা 
এডিসন গীরকে মানুর কণঠস্বর এগো পয়লা তা রেকর্ডিং করিয়া উহানরে কীসাদে 
ভাযালো রূপ দেনা উহানরকা মেক্সমুলার গীরকর উপদেশ চাছিল। 

মেক্সমুলার গীরকর উপদেশ মতো তা নিজে আমেরিকাত্তপুরী অক্সফোর্ডে 
আয়া খক্‌ বেদর মন্ত্রলো পয়লা রেকর্ডিং করিয়া ইতিহাস রচনা করেছিল। 

খক্‌ বেদর ফাম এহান পৃথিবীর ইতিহাসে কতিয়ৌ গজে আছে উহান 
গজর ইকরা কথা উহানির মাধ্যমে বৌ পেয়ার। 

উহানেতে পৃথিবীর পয়লা সাহিত্যর অকরাগোত্ত রাজনীতির অবস্থান 
হারপেয়ার। খক্‌ বেদরমা পয়লা ডাঙর যুদ্ধর উল্লেখ আছে। উহানরে “দশ রাজার 
যুদ্ধ' বুলিয়া পৃথিবীর পয়লাকার যুদ্ধহান হিসাবে মাতে গ্রেছিগা। এরে দশ রাজার 
যুদ্ধত আকবেদে _- সুদাস, অন্যবারাদে - ভারত, যদ, মৎস্য, অনু, দৃহ্য এসাদে 
দশজাতর উল্লেখ আছে। 

এ যুদ্ধত সুদাস রাজা, আক্থুলাগর পক্ষে আছিলতাই বসিষ্ঠ ঝষি বাকী 
দশগোর পক্ষে আছিলতাই বিশ্বামিত্র ঝষি। যুদ্ধত সুদাস রাজাই দশ জাতিরে পরাস্ত 
করিয়া রাজা পালছিল। এরে ুদ্ধব রেষারেষির কারণে বিশ্বামিত্র খষি বসিষ্ঠর চিরশক্র 
অছিল। 


সাহিত্য বারো রাজনীতি ১৩ 

পৃথিবীর পয়লাকার লেরিকহানাতেই রাজনীতির গৎহান পেয়ার। মাতে 
গেলেগা মানু এতা পৃথিবীর অন্য জীবরাংত তঙাল জীব আক্তা। পৃথিবীত জরম 
অয়া ভোগ, এশ্ধর্য, প্রতিপত্তি বিস্তার, অহঙ্কার, লোভ, কামনা, বাসনা এতা নানান 
বৃত্তি মানুরাং থাযারগা। 

এতা এতার কারণে আগর লগে আগর প্রতিযোগীতা বা ফাংনা এহান 
পৃথিবীর নিকাকার রাপ আহান বুলিয়া ্মাকরানি লাগতৈ। পৃথিবীত জরম অইলেই 
1০914 বারো 15241 দিয় শক্তির লগে হাবি সমইত মুঙা মঙি আয়া ফাংনারমা 
মানু জিংতা অনা লাগের। এরে বেড়ী এহানাত্ত কুন যুক্ত অনার উপায় নেই। 
উহানেতে হাবি ক্ষেত্রে ফাংনা এহানরকা হাবিহান হজাক অনা লাগের। 

বেদর থাংনাহ উপনিষদর যুগ উহানাৎ খষি মুনীয়ে তন জ্ানর মিঙালপা 
পথগো ইলকরেদিলা। পৃথিবীর সত্যর শক্তিহান হারশেয়া -. “সত্যমেব জয়তে”, 
আত্মজ্ঞানী য়া নিজরে -_ “অমৃতস্যপুত্াঃ বুলিয়া ভৌ পেয়লা। উপনিষদর যুগে 
মানুরে ফ্রুব তেরাগর সাদে নির্দেশ দিলা _- যতউ যুদ্ধ কর, পরমন্রক্ম যেগরে কৃপা 
করতৈ উগৈ সত্যপথগো পেইতৈ। সত্য এহান এমন বন্তহান যেহান পয়লা পয়লা 
উপ নাইলেউ খামতলর জিঙানিতে সত্য থাযারগা। খবি মুনীয়ে ধ্যানর মাধ্যম 
হারপেয়া মাৎলা _ ব্রহ্ম সত্য __ জগৎ মিথ্যা। উপনিষদ লেরিক এতার থাংনাৎ 
পুরাণর যুগ আহিল। পুরাণর যুগে নানান আব্যান বা র্যারির মাধ্যমে মানুরে জ্ঞান 
রাজ্যর নানা বারাদে মিঙাল দেনার চেষ্টা করেছিলা। উপেইত রাজধর্ম, গৃহসথী ধর্ম 
সংসার ধর্ম, ধনপয়সা অর্জন এতার নানান তত্ব আলোচনা অছিল।মার্কগডয় পুরাণে 
রাণী মদালসার অখ্যান উহানেই নিয়াম গুরুত্ব পাছে। তেই জিপুত চারিগরে কীসাদে 
করে হংকরেছিলী উতার বিষদ বর্ণন আছে। তেই জিপৃতরে রাজধর্ম, শাসন, গৃহস্থ 
এতালো নানান ভাবে শিক্ষা দেছে উতা খালেকরলে ঙাকনী লাগের। মোটের উপর 
ও যুগে মানুরে পৃথিবীর ন্যায়-অন্যায়, পাপ-পুণ্য, সন্যাস মুক্তি এতালো মানুরে 
জাগ্রত করেছিলা। টা 

সাহিত্যর ডাঙর মঞ্চ আগ্ো সৃষ্টি অইলতাই মহামুনী ব্যাস দেবর হাকতাকে। 
আজিত্ত পরায় পাঁচ হাজার বৎসর আগে তার লেংকরা “মহাভারত' পৃথিবীর শ্রেষ্ঠ 
মহাকাব্যরূপে স্বীকৃতি পাছিল। মহাভারতে নাপেইলতা কিতাউ নেই। ধর্ম, কর্ম, 
রাজনীতি, শাসন, নানান জ্ঞানর.যৌনাঙ ঝাড় আয়া সাহিত্য জগতে সৃষ্টি অইল। 


১৪ সাহিত্য বারা রাজনীতি 

মহাভারতে কীহান শিক্ষাদের উহান খাল্করিল কথা । মহাভারতে মানুরে 
দেহয়াদের পথগো অইলতাই-_ মানু এতা ষতৌ জ্ঞান লৌশিং ধার্মিক অকা কিন্তুমান 
সংসার ক্ষেত্রত চলতে গেলেগা রাজনীতি করানিয়ে লাগের। রাজনীতি নিজর 
অস্তিত্ব জিংতা করানির পথ আগ্ো। হনারী এগৈ হুনালো অলঙ্কার হঙকরতে যেসাদে 
হুনার লগে খাদ বরানি লাগের। এ খাদ বা তামা এতা নাইলে অলঙ্কার না হঙর। 
ঠিক উসাদে এ সংসার চক্রত রাজনীতি নাইলে নিজর বারো দেশর অস্তিত্ব বিপন্ন 
অর। ও কারণে ধর্ম, কর্মর লগে রাজনীতির দরকার পড়ের। মহাভারতর সাবিত্রী 
সত্যবান উপাখ্যানে সাবিত্রীর সতীত্বর শক্তি বর্ণনা করেছি। কিন্তুমান সাবিত্রী গিথানক 
ডাঙর রাজনীতিবিদ আগো আছিলী। যমরাজা গীরকে সাবিত্রীরে মাতেছিলতাই 
__ সত্যবান জিংতা অনি ছাড়া যে কোন বর চা - দিতৌ। সাবিত্রী ও সুযোগে 
হৌরকর অন্ধত্ব, রাজ্য লাভ এতা বর আদায় করেছিলী। খামতলে শত পুত্র পেইঙ 
বুলিয়া বর মাগেছিলী। যমরাজা গীরক শতপুত্র পেইয়া যাক্গা ঝুলিয়া বরহান দিল। 
সাবিত্রী বারো যম রাজার অনুগামী অইলী। যমরাজাই তেইরে খামতল বরহান 
দেনা সন্তেউ কীয়া আলথক নাইরী এহান আংকরলো। 

সাবিত্রী গিথানকে মেওয়া মালো __ হে যমরাজা গীরক মোরেতে শতপুত্রর 
বরহান দিলে কিন্তুমান মোর স্বামী গীরকরেতে না এরাদিলে হান্তে কীসাদেতে শৌ 
পেইতৌতা? কথাহান হুনানীর লগে যমরাজা গিরক ফিঙ্ইল। তা সাবিত্রীর লৌশিং 
উপয়া সত্যবানর ঠেগো ফিরাদিতে বাধ্য অইল। ওঁ কারণে সাবিত্রী বেয়াপাো 
অনা সত্ব ও যুগে কতিহান রাজনীতিত চৌখাত অছিলী উহানর প্রমাণ পেয়ার। 

মহাভারত এহান রাজনীতির চরম শিক্ষার প্রস্থ আহান। সমুদ্র মন্থনে 
হিনচাপা দ্যৌ তিলয়া অমৃত নিকালাছিলা উপেইৎ বিষ্লুরে মোহিনী রূপ ধরিয়া 
অমৃত হাবি দ্টৌরে খৌরেয়া অমর করেছিল এহানেই ডাঙর রাজনীতিহান। হিনচাপা 
এতাতে নিয়াম পাঙকালপাতা। এতাই অমৃত পিয়া অমর অইলেতে দ্যৌর অস্তিত্ব 
বিপন্ন অইতৈ বুলিয়া বিষয়ে রাছুর গারগো তুপ করিয়া দ্বিভাগ করেছিল বারো 
অমৃত পিনাত্ত বঞ্চিত করেছিল। ধর্মমতে হিনচাপা বারো দ্যো দ্বিয়তাই তিলয়া অমৃত 
পানা এহান থকছিল এহান বিচারর কথাহান। কিন্তুমান দ্টোবে পিয়া অমরত্ব পেইলা 
হিনচাপাই লৌ দিয়া থাইলা। এ-তন্্ব এহানেই রাজনীতির আচেৎপা মন্ত্রহান। 
পরাক্রমী রাজা হিসাবে জুলিয়াস সিজার বারো শ্রীক বীর আলেকজাপ্ডার গীরকর 
নাঙ পৃথিবী জুড়িয়া আছে। জুলিয়াস সিজারর দেশ বিজয়র তিনহান বাক্য জগৎ 


সাহিত্য বাচরা রাজনীতি ১৫ 
জুডিযা প্রচার অছে _- গেলুগা, দেখলুগা, আনলুগা __ ভিনি, ভিসি, ভিডি। রাজ্য 
জয় এহান তারাং সাধারণহান অছিল। 
রচনা করেছিল। ও নাটকে সিজারর পরম বন্ধ ক্রটাসে যেবাকা তারে ছরিহানলো 
মারানিত উবা অছিল উপেইৎ সিজারর শেষ বাক্যহান _ ক্রটাস তি - ক্েটাসইউ 
টু...) বিশ্বাসঘাতকতার চরম ছবিহান। থাংনাৎ জুলিয়াস সিজারর দেহগো মু 
থয়া দেশবাসীরাং হত্যাকারী ব্রটাস সিজাররে মারানির উদ্দেশ্য ব্যাখ্যা করলো 
উপেইৎ রাজ্যবাসীয়ে হারৌ অয়া _ ক্রিটাস দীর্ঘজীবি অক" বুলিয়া লৌদিলা। 
করটাস মঞ্চগো এরা দিয়া মার্ক এন্টনী গীরকরাং পিছেকার বক্তব্য থনার হেইচা 
করেছিল। 

ও মঞ্চ উগৎ থায়া মার্ক এন্টনী গীরকে যে বক্তব্য থছিল উহান পৃথিবীর 
রাজনীতির ইতিহাসে হনার অক্ষরলো ইকরিয়া আছে। মার্ক এন্টনী এমন বুদ্ধিলো 
বক্তব্য প্রকাশ করেছিল যে কথার মাধ্যম রোমর জনগণ ব্রটাসর বিরুদ্ধে উবা 
অছিলা। মার্ক এন্টনীর দলহানে ক্রুটাসরে পরাজিত করিয়া জুলিয়াস সিজাররে 
বীরপুরুষ হিসাবে প্রতিষ্ঠা করেছিলা। পুরানা কাহিনী এহানরে সে্সপীয়ার যে 
কৌশলে নাটকর মাধ্যমে রাজনীতির ছবিহান লেঙ করেছিল উহান আজি পেয়া 
সাহিত্য জগতে মিঙাল দিয়া আছে। 

রাজনীতির ব্যাপারে বিশ্ববিখ্যাত. লেখক আরনলড টয়নবি (77014 
1951৮১) তার “পৃথিবীর ইতিহাস” লেরিক হানাত ভারতর বিষয়ে ইকরতে যে 
মন্তব্য করেছিল উহান রাজনৈতিক স্তরে নিয়াম মূল্যবান। আকবর বারো উরঙ্গজেব 
দিয়গীর বিষয়ে মন্তব্য করেছিল। তার মতে হিন্দু জাত এহান নিজর স্বকীয়ত্ব 
পাহরানীর কারণহান অইলতাই আকবরর উদার ধর্মনীতি-_ হিন্দু-মুসলমান সৎভাব 
অয়া চললা। সংঘাত নেয়ছিল। 
কর, হিন্দুর মন্দির ধ্বংস এতা কিতার মাধ্যম হিন্দুর আলাদা জাগরণ অনাৎ ঘৌতাল 
দেছিল। তার রাজত্বর সময়েই শিবাজী জরম অয়া পয়লা হিন্দু রাষ্ট্র হংকরেছিল। 

থাংনাৎ হাতে হাতে মোগল রাজত্বর পতন অছিল। ও কারণে। হিন্দুর 
উানে ওরঙ্গজেবর অবদান হাবির গজে। 


১৬ সাহিত্য বাচরা রাজনীতি 

রাজনীতি এহান অতি কুটিল বারো চক্রান্তময় জিনিষহান। সাধারণ সরল 
মানুরাং এতা অগম্য বুলে পারিয়ার। বৃটিশ এতাই ভারত এগো কীসাদে নিলাগা 
এহান যুক্তিবাদীয়ে মাতলাতা-- পয়লা বৃটিশ এতা বাইবেল আতে করিয়া আহিলা। 

দ্বিতীয়ে মদ বিলাদেনা অকরলা। 

তৃতীয়ে - বন্দুক আনিয়া দেশহান নিলাগা। ভারতে ইষ্ট ইন্ডিয়া কোম্পানীর 
সাধারণ কেরানী লর্ড ক্লাইভ গিরক আক্খুলাগর কুট চালে সমগ্র ভারত বৃটিশ 
অধিকারে গেলগা। এহানাত্ত হিকিলতা দলাগো আছে। ০ 


ভারতবর্ষর ইতিহাস তাম করলে দেহিয়ার যে দিল্লীর রাজা পৃথ্বীরাজ টৌহান 
গীরকর লগে মোহাম্মদ ঘোরীর যুদ্ধর ঘটনা। পৃথ্বীরাজর ঘোর শক্র জয়চাদর পরামর্শ 
ক্রমে মোহাম্মদ ঘোরী দিল্লী আক্রমণ করেছিল। যুদ্ধত ঘোরী পরাজিত য়া প্রাণ 
ভিক্ষা করেছিল। পৃথীরাজে প্রার্থনা মঞ্জুর করিয়া ঠইগো দিল। কিম্তুমান দিন যদি 
পৃথ্বীরাজ মোহাম্মদ ঘোরীরে বিনাশ করে দিলেই ভারতর ইতিহাসর চাকা অন্যবারাদে 
বুলনদিল এছ। মানে ভারতে মুসলমান রাজত্ব সম্ভব নাছিল। সুলতান মামুদ গুজরাটর 
এতিহাসিক সোমনাথ মন্দির ধবংস করেছিল। ভারতর ইতিহাসে এহানর তথ্য 
নানা ভাবে ইকরা আছে। কিন্তুমান বেদবিদ্‌ দয়ানন্দ সরস্বতী গীরকর ইকরা “সত্যার্থ 
প্রকাশ, গ্রন্থ পাকরলে আরাক তথ্য আহান পেয়ার। 

মূলত গুজরাটর রাজার যে সৈন্যবল আছিল উতালো সুলতান মামুদর 
দশহাজার সৈন্যরে পরাজয় করানিত সামর্থ অছিল। কিন্তুমান মন্দিরর পুরোহিত 
এতাই রাজারে নানান ভাওতা দিয়া যুদ্ধ করানিত্ত বিরত করেছিলা। যার কারণে 
খাংথা মন্দির আক্রমণ করিয়া মন্দিরগো ধবংস করিয়া ৮০ মন হুনা নানা রত্বু লুট 
করেছিল। 

ভারতবর্ষর বামুণ বারো পুরোহিত এতার দুর্বল চরিত্র ক্ষত্রিয়. ভাবর 
অভাবর কারণে ভারতর হিন্দু জাত এহান বিদেশীরাং বার বার অত্যাচারিত অছিলা। 
বামুন এতার নিজর স্বার্থ পুরণর সালেদে কঠিন কাম এতাত্ত সেচানির কারণে বা 
রাজনৈতিক অদূরদর্শিতার কারণে দুঃখময় অবস্থিতির সৃষ্টি অছিল। 0 


সাহিত্য বারো রাজনীতি ১৭ 
মারূপানা বা বন্ধুত্ব 


এককভাবে রাজনীতিত বহু দুর্বলতা থার। হান পুরণর সালেদে অন্য 
পক্ষর সাহায্য লাগের। রাজনীতিত এহান অদ্যকার ডাঙর পরিবেশ আহান। এরে 
বন্ধু শব্দ এগর চারিহান রূপ সাহিত্য জগতে নিরূপিত অছে __ ১। বন্ধু ২। সুহদ 
৩। সখা ৪।মিত্র। 

বন্ধু এগো চিয়ৌপা সময়ে থাইতেউ পারে নাথাইতেউ পারে। 

সুহৃদ এগো কিন্তু পুরাপুরি বিশ্বাসর লগরগো। যেমন কৃষ্ণর সুহৃদ অঞ্জু্ন। 
রাজনৈতিক স্তরে সোভিয়েট রাশিয়া ভারতর বিপদর দিনে -- কাশ্মীর সমস্যা 
বারো বাংলাদেশ বুদ্ধত __ মুভামুডি সমর্থন দিয়া সুহৃদর ভূমিকা নেছিলগা। 

সখা এতা অইলাতাই ন্যায়-অন্যায় বিবেচনা নাকরিয়া আবেগে দল বা 
মানু আগরে য়াকরিয়া চলানি। 

মিত্র অইলতাই নিজ নিজ স্বার্থেকতগো এক অয়া আক্রমণ কারিরে প্রতিহত 
করিয়া জয় অনার লক্ষ্যে কাম করানি। এহানর উদাহরণ অইলতাই __ দ্বিতীয় 
বিশ্বযুদ্ধত জার্মানর বিরদদ্ধে আমেরিকা, বৃটেন বারো রাশিয়া মিত্র জেট বাধিয়া 
জার্মানর হিটলার গ্ীরকরে পতন করানির ঘটনাহান। 

অন্যবারাদে মধ্যপ্রাচ্যত আমেরিকায় ইজরাইল রাষ্ট্ররে সমর্থন দিয়া 
মধ্যপ্রা্ঘত আমেরিকার শক্তিরে জিংতা করিয়া থনা। যেহানর কারণে ইজরাইল 
বারো পালেক্টাইন রাষ্ট্র দ্বিরহানির ক্ষমতার যুদ্ধ এবাকাউ চলিয়া আছে। 

ভারত বারো টানর বন্ধুত্বর নমুনা দেহিয়া শিক্ষা নেনা থক্‌। ভারতে চীনরে 
রাষ্ট্রসংঘত যৌকরানির অনেক চেষ্টা করিয়া সফল অছিল। থাংনাত তিব্বতরে জোর 
করিয়া চিন তার রাজ্যত অন্তর্ভুক্ত করেছিল উপেইৎ & অস্তর্ুক্তিরে ভারতে স্বীকার 
করেছিল। কিন্তুমান চীন খাংখা ভারত আক্রমণ করিয়া অনেক সীমানা তার রাজ্যর 
ভিতরে বরেয়া থইল উতার লগে অরুণাচল প্রদেশ তার ম্যাপগত বরেয়া ভারতরে 
চাপেয়া থছে। এহানৌ মারূপানার নমুনা আহান! 

সখার নমুনা অইলতাই চীন কমিনিউষ্ রাষ্ট্র আহান; এতার সখা অইলাতাই 
'ভারতর কমিনিউষ্ট দল। চীন যেবাকা ভারত আক্রমণ করেছিল উপেইৎ তানু নীরব 
আছিলা। 

মানু এতা ডাক্টরগরাং রোগী, গাড়ীর মালিকরাং-যাত্রী, বেপারীরাং-গ্রাহক। 
ঠিক উসাদে রাজনীতিবিদরাং-ভোটার। কোন কোন ভোটারর মাধ্মতা জয়ী অইতৈ 


১৮ সাহিত্য বারা রাজনীতি 
এহানেই তার চরম খেলাহান। ও কারণে তারতা একশ শতাংশর চিত্তা না করিয়া 
পঞ্চাশ শতাংশর চিস্তা করিয়া কামে আগুয়ানি লাগের | 

রাজনীতিত বাহিরে আহান ভিতরে আহান থয়া চলানি লাগের। হাবিতা 
প্রকাশ করলে রাজনীতি দৃর্ধলি অর। ও কারণে প্রতি দেশে গুপ্ত পুলিশ বাধ্যহান। 
আমেরিকার সি, আই, এ পৃথিবী হাপদিয়া জাল বিস্তার করিয়া রাষ্ট্রগোরে পাহাড়া 
দিয়া থছে। এহান রাজনীতির নিগেটিভ অংশ ভাহান। ০ 


রাজধর্ম বারো রাজনীতি 


গণতন্ত্র পৃথিবীত চালু অনার আগে রাজা এতাই দেশর সর্ব্সবর্ধী অছিলা। 
রাজা তার ইচ্ছামত রাজ্য পরিচালনা করলো। রাজারে ভগবানর অংশ আগো 
নিঙকরিয়া পূজা দিলা। উপেইৎ সংখ্যাগরিষ্ঠ সংখ্যা বা লঘিষ্ঠ এহান নেয়ছিল। 
ভারতবর্ষত রাজধর্ম বিষয়ে “মনু সংহিতা" বারো অন্যান্য পুরাণ আদিত এতার 
দীঘল আলোচনা অছে। কিন্তুমান যুগর পরিবর্তনে রাজতন্ত্র উচ্ছেদ অইলেউ “রাজ' 
শব্দ এগতে সমান আছে। ওঁ কারণে গণনীতি নায়া এব/কাউ রাজনীতি শব্দ এগো 
মিমুত নাছে। ] 

ভারতবর্ষর গণতন্ত্রত তঙাল তঙাল জাতর অস্তিত্ব থা গেলেগাউ আমার 
সাদে হুরুকাং জাত এতার অস্তিত্ব বিপন্ন অইতে বাধ্য। কিয়াবুল্লে সংখ্যা গরিষ্ঠ 
জাত এতাই চিরকাল দাবেয়া থাইতাই। যে জাতর প্রতিনিধিত্ব নেই ও জাত উতার 
দাবী আদায় অতি চিল। 

. আমেরিকার অতি সংখ্যা কম বারো আদিম অধিবাসী রেড ইন্ডিয়ান এতার 
বর্তমান ইতিহাস পাকরলে দেহিয়ার যে তানু এবাকা নিয়াম নির্যাতিত জাতি। বহু 
বিদেশী জাতর অনুপ্রবেশর ফলে তানু সংখ্যাগরিষ্ঠতা হারেইলা। এ অবস্থা ঠিক 
অস্ট্রেলিয়া মহাদেশেউ অছেহোন। অস্ট্রেলিয়া বিদেশীর কলোনীগো অয়া,আছে 
উপেইর অধিবাসীর তস্তিত্বহীন। রাজতন্ত্র বারো গণতন্ত্র হবাদিক বারো হবা নেই 
দিক বিষয়ে চিত্রআহান ধরানি 'অইল। ০ 


সাহিত্য বারা রাজনীতি ১৯ 
থন বারো পাংকাল 


রাজনীতিত প্রয়োজনে শক্তির দরকার অব্র।সবস্কৃতে কথাআহান আছে 
বীরভোগ্যা বসুন্ধরা'। মানে পাংকালপারকাই এ পৃথিবী এহান। কথাহান নাগ্েহান 
নাগৈ। এপেইৎ শক্তি এহানরে ধর্মীয় শক্তি বুলানি য্যাকরের। যেবাকা অধর্সীয় 
এতায় পাংকালহীন এতারে অত্যাচার করতাই উপেইৎ ধর্ী় শক্তি এতাই 
অত্যাচারকারীরে দমন করিয়া দেশ শাসন করতাই উপেইৎ দল বা নেতৃত্বকারী 
উতারে বীর বুলতারাতা। সাধারণভাবে মানু আগৈ মানু আগ মারলে উগরে হত্যাকারী 
বুলিয়া জেল নাইলে ফাসি দিতারা। কিন্তুমান রাজনীতির পক্ষে, মানে যুদ্ধ যেবাকা 
প্রয়োজন অর উপেইৎ সেনাপতি আগে যুদ্ধত হাজার হাজার মানু মারিয়া দেশ জয় 
করলে তারে বীরগ্ো বা মুনীথকপাগ্গো বুলিয়া দেশবাসীয়ে পৃজা দিতারা; কৰি 
লেখকে তার নাঙে স্তুতি লেংকরতারা এলাদেকুরায় এলা দিতারা। ৪ কারণে মানু 
আগো মারলে হত্যাকারী হাজারগো মারলে বীর। 

ভারত বাংলাদেশ (পূর্ব পাকিস্থান) যুদ্ধত ভারতর জেনারেল মানেকশা 
শীরকরে বারো লেঃ জেনারেল অরোরা গীরকরে সমগ্র দেশর সরকার বারো জন 
সাধারণে তানুরে কতিহান সম্মান দেছিলা উহান নিংশিং অইলে এ কথা এহানর 
অর্থহান নিকুলের। 

এ বিষয়ে নাগারাজার কংগ্রেস আমলর বিধানসভা ভোটর চিত্র নাট্য আহান 
অছিল। রাজ্যর বিধানসভা নিবর্ধাচনে যতগো কংগ্রেস নমিনেশন দেছিলা উতার 
মিরা নান রসিনেশন নাদারি় মতোন লিট) লাদেন 
জয় অছিলা। 

বিষয় এহানাত ধন পয়সা বারো অন্যান্য শক্তির প্রচ্ছন্ন মদত আহান থানার 
ইঙ্গিত পেয়ার। 3 


২০ সাহিত্য বারা রাজনীতি 
রাজনীতির লক্ষ্য 


মেকুর এগরে চিৎগকরে গজেত্ত মাটিত বেল্লেউ তা ঠেং চারিহানলো 
বেলেন্স থয়া পড়ের। এরে এহান মেকুর আগর ডাঙর গুণহান। ঠিক উসাদে 
রাজনীতির সুল লক্ষাহান অইলতাই জিঙানি। এরে জিঙানি এহানাৎ ফৌঅইতে 
যেতা যেতা লৌশিং, দক্ষতা, ভেদ নীতি, অর্থবল, বাহুবল এতা কিতা যত রণনীতি 
এতা রাজনীতির আতিয়ার স্বরূপ। 

এতাত ধর্মনীতির য়্যারি নেই। উহানে রাজনীতিরে কূটনীতি বুলতারা। ৪ 
কারণে শকুনী, চানক্য গীরক গাছি এতা কৃটনীতির প্রদর্শক আকেইগী হিসাবে গণ্য 
অছি। রাজনীতিত - পক্ষ বারো বিপক্ষ দুহান ভাগ থার। বিপক্ষ এতারে শব্র বুলিয়াউ 
মাত্তারা। এরে মনোভাব এহানরে লক্ষ্য করিয়াই রাজনীতিত লামানি লাগের। 

বঙ্কিমচন্দ্র গীরকে রাজনীতি এহানরে দুহান ভাগে ভাগ করেছে _: ১। 
বলডার নীতি ২। কুকুর নীতি। বলার নীতি অইলতাই জোর করিয়া বেড় বাগিয়া 
আগর ক্ষেতির ফসল খেইতেগা মালিক পক্ষই প্রতিরোধ করলে হিংগীলো উগরে 
আক্রমণ করিয়া উগরে সেচেয়া ফসল ভোগ করানি। 

কুকুরর রাজনীতি অইলতাই প্রভুর ইচ্ছার গজে যেতা পেইতেই এতালো 
হারৌ অয়া লেজগো লড়েয়া তার জাঙে পড়িয়া থানা। উতার ব্যতিক্রম অইলে 
মালিকগৈ জাঙদাল দিয়া তারে নিকালা দিতৈ। 

নাগাল্যাগুর ফিজো বারো মিজোরামর লালডেঙ্গা বলার নীতির প্রয়োগ 
করেছিলা। তানু অত্যাচারিও অইলেউ তানুর উদ্দেশ্য সফল করেছিলা। 

মূলত রাজনীতিত আগরে আগৈ দাবেয়া বা ক্রিয়াহীন করিয়া ক্ষমতা ভোগ 
করানি এহানেই লক্ষ্যহান। শত্রুর পক্ষ পালকা, ঙালকা, উন্নতি অকা কোনদিন 
নামনেইতারা। ০ 


সাহিত্য বারা রাজনীতি ২১ 
নেতাহীন জাতর দুঃখর কথা 


মাউন্ট ব্যাটেনর পরিকল্পনা অনুযায়ী যেবাকা বাংলা বারো পাঞ্জাব 
খেইকরানির সিদ্ধান্ত গৃহীত অইল, উপেইৎ দ্বিয় রাজ্যর সীমানা নির্ধারণর সালে 
ব্যারিষ্টার রেডক্রিফর নেতৃত্বত চারিগো সদস্যর কমিশন আহান হঙছিল। কমিশনর 
দায়িত্ব আছিলতাই ভৌগলিক বারাদেত্ত মুসলমান সংখ্যা গরিষ্ঠ ঞ্চলগোর সীমানা 
নির্ধারণ করানি। উচিত অছিলতাই সংখ্যাগরিষ্ঠ মুসলমানর এলাকালো পূর্বপাকিস্থান 
সীমা লেপকরানি। কিন্তু কামহান উল্টা অছিল। 

ও সময়কার বাংলার চট্টগ্রাম ডিভিশনর ৪ গো জেলারমা একমাত্র পার্বত্য 
চট্টগ্রাম জিলার মোট জনসংখ্যার মাত্র ৩ শতাংশ অছিলতাই মুসলমান। বাকী ৯৭ 
শতাংশর ৯৫ শতাংশ অছিলতাই বৌদ্ধ ধর্মলম্বী চাকমা জাতি। ও কারণে মুসলমান 
সংখ্যাগরিষ্ঠ না অনির কারণে উহান পাকিস্থানে হমানির কোন প্রয়োজন নেয়ছিল। 
মানে কমিশনর এক্তিয়ারে নেয়ছিল। 

কিন্তু ১৯৪৭ ইংরেজীর ১৭ই আগস্ট মাউন্টব্যাটেনে যেবাকা সিমাস্ত 
কমিশনর রিপোর্ট কংগ্রেস নেতারাং তুলিয়া ধরল উবাকা হারপেইলা চট্টগ্রাম পার্বত্য 
জেলারে পাকিস্থানর অন্তর্ভুক্ত করিয়া হদাছে। ঁপেইৎ সর্দার বল্পভ ভাই প্যাটেলে 
এহান তীব্র আপত্তি তুলেছিল, কিন্তু নেহেরুর সিদ্ধাত্তর বিরুদ্ধে কিন্তাউ করে নারল। 
উতার থাংনাৎ চট্টগ্রামেত্ত পুরী চাকমা নেতা দল আহান দিল্লীত নেহেরুর লগে 
সাক্ষাৎ করাৎ গেছিলাগা। নেহেরু তানুর লগ্গে দেহা করানিউ নাকরল। 

রাজনীতি এতা কতি মারাত্মক এ ঘটনা এহান হ্থু করে খালকরলে 
হারপেয়ার। মানু আগর ইচ্ছায় কতিহান পেয়া জাত আহানরে বিপর্যয় অবস্থাত 
বেলাদেনা পারের এহানর ইতিহাস হারপেয়া থানা থক্‌। এতার থাংনাৎ চট্টগ্রামর 
চাকমা এতারে নানান ঠাইত থয়া অরুণাচলে বসতি দিয়া কতি লাংনা অছিলা বারো 
এবাকাউ অছি। 

ও কারণে যে জাতিত রাজনৈতিক চেতনা নেয়র বারো নেতা নেয়ৈতারা 
ও জাতি মৃত্যুবৎ অয়া থাইতারা। 

নুরারা আগো স্ট্রোক অইলে যে কোমায় আচ্ছন্ন অর ঠিক উসাদে লক্ষ্যভষ্ট 
নৌগর সাদে জাত আকেইহানর গতি অর। 0 


২২ সাহিত্য বাচা রাজনীতি 
গণতন্ত্রত সংখ্যালঘু জাতর অস্তিত্ব রক্ষা 


পৃথিবী জুড়িয়া নানান দেশর মানু নানান দেশে গিয়া বসতি স্থাপন করতারা। 
এহান আদিত্ত এবাকা পেয়াউ চলেছেহান। এতার হাদিত আদি বাসিন্দা সংখ্যালঘু 
অয়া মিমুত অয়া যিতারাগা। আমার নিজর রাজ্য কাছাড়। কাছাড়ীর রাজত্ব আছিল। 
আমার আহিত দেখতে দেখতে বাঙালী, মুসলমান বা হিন্দিভাষীর রাজ্যহান অইল। 
কাছাড়ীর অস্তিত্ব নেয়ইল। 

ঠিক উসাদে আসাম রাজ্য এহানর আদিম জনজাতি বড়ো, কাছাড়ী এতা। 
কিন্তু থাইলেগুর টাই জাত এহানে আসাম জয় করিয়া রাজত্ব করলা। প্রশাস্ত 
মহাসাগর দ্বীপ আগর নাঙ ফিজি, ও দ্বীপ উগত ভারতর মানু গিয়া বসতি অয়া 
উপেইর আদি বাসিন্দারাংত সংখ্যা নিয়াম অইলা। উতার থাংনাৎ ভোটে জিডিয়া 
মহেন্দ্র টৌধুরী বুলিয়া ভারতর গীরক আগৈ দেশর প্রধানগো অইল। উতার থাংনাৎ 
ও দেশর স্থায়ী বাসিন্দাই বিপ্লব করিয়া সংবিধান বদলেয় স্থায়ী বাসিন্দা ছাড়া রাষ্ট্র 
প্রধানর পথ অন্যতারাং যানা বন্ধ অইল। 
অনি থক্‌। বানুকহানে গাছ ঝারিরাং ডাটা আগরকা হেইচা করেছিল। গাছ এজারিয়ে 
বানা পেয়া ডাটা আগো দিয়া দিল। ডাটাগো বানুকহানার ছিদ্রগো ভেদ করিয়া 
পূর্ণতা পানার লগে লগে ঠৈগো পালৈল। 

যেবাকা বানুকহানে মূল গাছ জারির গুরিগৎ ছেদহান বেল্ল উপেইৎ মূল 
গাছ উজারে আংকরলো -_ “তিতে এহানতে কীয়া কররতাঃ উপেই জোরাবহান 
আহিলতাই _- “তোরাংত ডাটাগো পেইলু আর ছেদাউরিতা।” 
দেনা লাগের। 

গণতন্ত্রত সংখ্যা কম জাত এতা নিয়াম শিওনি লাগের। তানুর বিপদ পদে 
পদে। বাহিরা শক্তিয়ে আমারে আমারে ভেদ বুদ্ধিলো লাগাদিয়া তানু য়দা লুটতারা। 
রিয়াং, খাসি এসাদে হরুকাং জাত এতা একমাত্র বরাক উপত্যকা মানে আগর কাছাড় 
রাজ্যর সীমাবদ্ধ রাজ্য আহানর বাসিন্দা। 


সাহিত্য বাচরা রাজনীতি ২৩ 
এরে রাজ্য এহান ছাড়া বিকুপ্রিয়া বারো মেইতেইরতা আসামে কোন 
ফামে সংখ্যা থানা না নাথানির সমান। উহানেতে এরে দ্বিয়জাতিরতা বরাকে তানুর 
অস্তিত্ব রক্ষা করাণীয়েই লাগের। অন্যথা জাতর ভবিষ্যত আধার অইতে বাধ্য। 
মুলত এবাকা বরাক উপত্যকা বাঙালী হিন্দু, হিন্দিভাষী বারো মুসলমান 
এরে তিন সম্প্রদায়র মানু নিয়ামঅনির কারণে এরে তিন সম্প্রদায়র মানুই রাজনীতির 
প্রধান ভূমিকা নিতারাগা। উতারমা করিমগঞ্জ বারো হাইলান্দিরমা মুসলমান অর্দেকর 
গজে অয়া তানুর ফাম প্রায় পাকা করিয়া হদেইলা। বাকী কাছাড়গৌ প্রায় তানুর 
'আগ্রাসনে আছি। 

এ অবস্থাত বিফুপ্রিয়া বারো মেইতেই জাত দ্বিহানর বসতি এতারে 
অন্যজাতর রাজনীতি বিদ এতাই এলাকা এতারে খণ্ড খণ্ড করে আরার এলাকার 
লগে তিলকরিয়া একেবারে অস্তিত্ব নেইকরানিত লাগেছি। বিধানসভাতে থাক্‌ 
গাও পঞ্চায়েত পেয়া জিঙানীর আশা কম। 

উতারমা বাঙ্গালী হিন্দু এতা হাবি বারাদে অক্টোপাসগর সাদে হাবি 
বারাদেত্ত শিকার করানিত লাগেছি। কংগ্রেস, বিজেপী, সিপিএম, ইউডিএফ হাবি 
দলে তানু আছি। কোন আগরে পদ দেনা না মনেইতারা। এতা ছাড়া আইন মাফিক 
অবিসি, সিডিউল কাষ্টি রিজারবেশন এতালো পদ দখল করতারা। রাজনীতিত 
বিষুরপ্রিয়া মণিপুরী এতা আহকা বারো ফাম পাকা এতা কোন জাত আহানে 
নামনেইতারা। এহান রাজনীতির ধর্মহান হানে অন্যান্য আদি বাসিন্দা এক অয়া 
সংগ্রাম করানি লাগতৈ। প্রয়োজনে সংবিধান সংশোধন করানি লাগতৈ | রাষ্ট্রসঙ্ঘত 
পৃথিবীর হাবিদেশ যোগদান করতারা। উপেইৎ জনসংখ্যার কথা না উঠের। এমনকি 
মাত্র এক লক্ষ অধিবাসীর দেশ ভেটিকান সিটি রাষ্ট্রসঙ্ঘর সদস্য আগো অয়া আছে। 

“  ভারতবর্ষর ষত প্রদেশ এতা ভাষা ভিত্তিক খেইয়ছেতা ও কারণে হাবি 
ভাষার মানু প্রতি প্রদেশে ফাম পানা থক্‌। 

এবাকা নানান দেশর মানুর অনুপ্রবেশর ফলে আমার ভৌগলিক এলাকা 
সংকুচিত অয়া যারগা। এতা সরকারে বিবেচনা করতে বাধ্য। প্রয়োজনে ভোট 
বয়কট করিয়া মানুরে হজাক করিয়া আন্দোলন করানি লাগতৈ। বরাক উপত্যকার 
বিস্ুপ্রিয়া, মেইতেই, কাছাড়ী বারো অন্যান্য জাতি এক জোট অয়া ভোট বয়কট 


২৪ সাহিত্য বারা রাজনীতি 
করলে কাছাড়গোর হাওয়া পরিবর্তন অইতে বাধ্য। হাবির গজে আদি বাসিন্দালো 
এলাকা নৃবা করে হংকরানী। আদি বাসিন্দার সংখ্যা কম করিয়া এলাকা হংকরানীর 
দাবী তুলানি। 

ত্রিপুরা, নাগাল্যা্ড বারো মিজোরাম এতার অতি কম সংখ্যালো ৬০ হান 
সিট হঙয়া থার। বরাকর অবস্থাত আদি বামিন্দায় এসাদে কম সংখ্যার ভোটর দাবী 
তুলানি। 

এবাকার পৃথিবী এহানাত বয়া থাইলে না চলতৈ। নিজ নিজ দাবী 
সরকাররাং তুলিয়া ধরানি, ন্যাধ্য দাবী তুলানিত হাংকৈ অনির কারণ নেই। নিজর 
ডাকগো নিজে হংকরিয়া নিজে বাজানি লাগের। পরর মানু আয়া নিজর ডাকগো 
কোনদিন না বাজাদিতাই। এরে মহা সত্য এহান যুগে থয়া সমাজর মানু আগুয়ান 
অনা লাগের। 

জাত আহানর অস্তিত্ব জিংতা করতে আত্মত্যাগ প্রয়োজন। যে সমাজর 
ধনী বা রূপাআলা যদি আটকুরা অইতারা -- বুদ্ধিজীবি যদি লেইরা অইতারা, 
শিক্ষাবিদ যদি হুদা চাকুরীমুখী অইতারা -_ রাজনীতিবিদ যদি খলেই ধরেকুরা 
অইতারা, উহান অইলেতে জাত উহানতে কোং জিংতা করতৈ? এরে সত্য এহান 
সমাজ-নিংপা হাবিয়ে খালকরানি থক। যে সমাজে মানু জরম অইতারা ও সমাজ 
উহানরে সম্মান করানি থক্‌। সমাজ জিংতা অইলে নিজে জিংতা অনা। সমাজ 
ধ্বংস অইলে নিজেউ ধ্বংস। 0 


যে কোন কাম বা পরিকল্পনা করতে ও কাম উহানর ভবিষ্যতে কীহান 
অইতই উহান যে জনগই মাতে পারতই উগরেই ত্রানতদর্শী পুরুষ বুলিয়ামাত্তারা। 
ও জনউতার বুদ্ধি লৌশিং অতি চহা। উসাদে মানুকম জরমঅইতারা।হুন্দা রাজনীতি 
নাগৈ ধর্মনীতি অর্থ-নীতি সমাজ বারো দেশর ভবিষ্যত লেপকরিয়া কাম করে 
যিতারাগা বারো তানু ইতিহাস আকেইহান হংকরিয়া থদিতারা। 
আরাকৌ নমস্য মানু দেশ এহানর গতি ধরুবতেরার সাদে লেপকরে দেছি। 
রাজনীতিরমা চানক্য গীরক নমস্য জন আগো। 


সাহিত্য বাঢরা রাজনীতি ২৫ 
ইতিহাসে শিবাজীর সাদে চৌখাত ত্রাস্তদর্শী পুরুষ আগো অয়া ভারতে 
-"জরম অয়া ভারতর আদি সত্তারে নূরা করে প্রতিষ্ঠা করেছিল। শিবাজীর জীবনী 
পাকরলে উতা অনুভব করিয়ার। আফজল খার লগে তার উনা অনির দিন উহানাত 
নিরস্ত্র য়া তিলনির কথা। কিন্তুমান তা উহানর কীহান গতিহান অইতই উহান 
হারপেয়া আগেন্ত আঙুলীগিৎ বাঘনখ হংকরিয়া হবা করে বরেয়া অতি সাবধানে 
আফজল খার লগে তিলয়া থাংনাৎ দ্বিয়গীয়ে কলকরানীত লেপইলা। শিবাজীয়ে 
যেহান খালকরেছিল উহান ফলিল। আফজলখা কলরিয়া পিঠিত ছরিহান বহেইতে 
না বহেইতে শিবাজীয়ে বাঘনখগীলো গ্রারগরত্ত আছুল দিয়া মারে বেল্প। ও কারণে 
শিবাজী ক্রান্তদর্শী পুরুষ আগো। উতা ছাড়া সম্াট উরঙ্গজেবর লগে দিল্লীত উনা 
অইতেগা আকসাটে বাপক-পুতকরে বন্দি করেছিল ।ও মরণর কহা উগত্ত লৌশিংলো 
নিকুলিয়া ঠৈগো জিংতা করেছিল উতা আচানকর কথা। 
এসাদে ইতিহাসে ক্রান্তদর্শী মানুর সমাবেশ দেশ বারো জাত আহানর 
ভাগ্য লেপকরে দের। আয়ারল্যাগ্র ডি ভ্যালেবার বিপ্লবী ঘটনা আরোকৌ রমকাটা 
দের। তা আয়ারল্যাগর স্বাধীনতার নায়কগো আছিল। গঁকারণে লগ্নে বৃটিশর 
জেলে বন্দি আছিল। তা নানান লৌশিংলো জেলর তালাগোর চাবিগোর অবিকল 
নমুনা যোগাড় করেছিল। থাংনাত ও ছবিউহান ইকরিয়া উতার লগে আরাক ছবি 
আহান দিয়া তার মারূপগর নিঙে দিয়া পেঠা দিল। জেলর মানুরে চিঠি বারো ছবি 
উহান দেহিয়া বাজেহান বুলিয়া দিয়া পেঠা দিলা। চিঠিহান সময়মত ফৌরইলগা। 
মারূপ উৈ চিঠিহান খুলিয়া ছবিহান দেহিয়া হারপেইলো যে এসাদে মাপর 
চাবিআগো তারতা লাগের। 
হাতে হাতে ্রীষ্টমােডে দিনহান আহিল ডি ভ্যালেরার কোঠাগত উপহার 
স্বরূপ কেক্গো ফৌরইল।ডি ভ্যালোরাই কেক্গো দেহিয়াউ হারপেইলো-_- আজি 
মোর মুক্তির দিনহান আহিল। চামুচ লয়া কেক্গত চাপহান দিতেই কেক্শব্দ আহান 
নিকুলিল। লগে লগে কেক্গো ভাণিয়া চাবিগো নিকালল। ও দিন বর দিনর হারৌপার 
রাতিত মানু দিক্‌ বিদিক্‌ শূণ্য অছি তাঞ্জাউগৎ চাবিগোলো তালাগো খুলিয়া 
দাবদেছিল। 
ইতিহাসে এরে আচানক রোমাঞ্চকর ঘটনা প্রবাহত কতি চৌখাত 
লৌশিংপালপা মানু জরম অছিল এহান হারপেয়ার। 


২৬ সাহিত্য বাঢরা রাজনীতি 

এতা এতা কারণে যে জাতে এসাদে ক্রান্তদর্শী পুরুষ জরম অইতারা ওঁ 
জাত উহান মিমুত নাইতারা। 

(বিফুপ্রিয়া মণিপুরী সাহিত্যত শ্ীপ্রভাস কান্তি সিংহর লেংকরা “চোধুরী 


ধর্মর ক্ষেত্রে ভারতবর্যত আঁরাক ক্রান্তদর্শী জন আগো অইলতাই শিখগুরু :. 


গোবিন্দ সিংহ। নানকর প্রচলিত ধর্ম উহানরে নূবা করে দীক্ষিত করেছিল। তা 
হারপাছিল ভারতে মুসলমানর লগে থাইতে গেলেগা প্রেম ভক্তিরস এতালো 
কানা নাইতই। পুংখাত যুদ্ধর সাজলো থানা লাগতই। এসাদে করে প্রায় বিশহাজার 
মানুরে তার মতে দীক্ষাদিয়া পৃথিবীরমা ধর্ম রক্ষা কারী জাত আহান সৃষ্টি করেছিল। 
তার শি্য উতা হাবিয়ে “সিংহ” টাইটেল ইকরলা। শিখ এতার গুণাবলীত মোহিত 
অয়া রবীন্দ্রনাথ ঠাকুরে অনেক কবিতা ইকরেছিল। কবিতা হাবি মানুর মনে নূরা 
চিন্তার সপ্ভীবনী সুধার সাদে কাম করেছিল। কবিতা আহান মনে পড়ের-_ 
পঞ্চ নদীর তীরে 
বেণী পাকাইয়া শিরে 
দেখিতে দেখিতে গুরুর মন্ত্রে জাগিয়া উঠেছে শিখ 
নির্মম নির্তিক। 
হাজার কণ্ঠে গুরুজীর জয় ধনিয়া তুলেছে দিক্‌। 
নৃতন জাগিয়া শিখ 
নুতন উষার সূর্যের পানে চাহিল নিনিমিখ 
ভারতবর্ষন্ত গুরুগোবিন্দ সিংহ, রাণাপ্রাতপ বারো শিবাজী এরে মহান গীরক গাছির 
জন্ম এহান চিয়ৌপা ইতিহাস আকেইহান। 
বৃটিশ জাতি এহান অতি কুটিল বুদ্ধি সম্পন্ন জাত আহান। এহানর দৃষ্াস্ত 
বৃটিশর মণিপুর জয় করানির লৌশিঙ এহান খালকরিল কথাহান। মণিপুরী জাত 
এহান ধর্মভীরু জাতহান। ওঁ কারণে তানু সুঙে গুরু মাহেই থয়া পিঠিত সৈন্য 
থায়া নিয়াম নুঙেই করে মণিপুর জয় করে পারেছিলা। 
মহাভারতে ভীন্মর মুঙে শিখগুরীরে থ'দেনায় ভীম্ম ধনুকহান বেলাছিল। 
ভের্ঞুনে শ্রীকৃষ্ণর পিঠিত থায়া কার গাদ্দে গাদ্দে ভীম্ম দেবরে শরশয্যাত 
বেলাছিল-_ এ ঘটনা এহানর লগে মণিপুর যুদ্ধর তুলনা করাণি য়্যাকরের। 3 


সাহিত্য বাচরা রাজনীতি ২৭ 
রাহু কেতু রাজনীতি 


রাহু এগো মূলত হিনচাপা আগো। সমুদ্র মস্থনর কালে সাগরেন্ত অমৃত 
নিকুলিল তান্জা উগত দ্টৌর রূপ ধরিয়া অমৃত পিনাত যিতেগা বিষুরে হারপেয়া 
তার মূরগো কাপেদেছিল। উপ্ইত মূর বারারে রাহ বারো বাকী পেটগ্র বারা 
হাবিরে কেতু বুলতারা। 

ওঁ কারণে মূল আকহান জিনিষেত্ত পুরি যেবাকা আরাক আহান খেইঅয়া 
নিকুলতৈ উপেইতৎ উহানরে রাহু কেতু রাজনীতি বুলে পারিয়ার। 

এরে রাজনীতি এহান হুদা রাজনীতি নাগৈ ধর্ম, সামাজিক সংস্থা, গোষ্ঠী 
আর-আর বিষয়ে অইতে পারে। 

রাগ চীন াহিদ কি নারারারাানটার়াজিরর ারতার 
মাধ্যমে খেয়নি এহানরেই রাহু কেতু রাজনীতি মাতে পারিয়ার। 

রাজনীতিরমা দেহিয়ার। রেডূডী কংপ্রেসেত্ত পুরি ইন্দিরা কংগ্রেস। কমিনিষ্ট 
পার্টিন্ত সি. পি. এম, সি. পি. আই, (এম, এল) হিন্দু মহাসভাত্ত, জনসজ্ঘ জনসগ্ঘত্ত 
জনতা পার্টি থাংনাত ভারতীয় জনতা পার্টি! ধর্মরমা কেথুলিক প্রোটেষ্টান, শিয়া-সুনি, 
ভজন এসাদে নানান খেই খেই মতলো তিলনায়া আলাদা অইতারা। 

এরে সংঘাত এহানর নানা কারণ থা যারগা। নুবা বারো পুরানা মতবাদর 
কারণে সংঘাত ।আরাক আহান অইলতাইমানুআগর একনায়কত্ব ভাব।দাপা আহানর 
্বার্থর কারণ-_ প্রতিপত্তির মোহ, এসাদে বহু কারণ থা যারগা। 

প্রকৃতিরমা দেহিয়ার ডাঙর ডাঙর গাছ এতা আলাদা আলাদা অয়া নিজ 
নিজ অস্তিত্ব থইতারা। অন্যবারাদে লতা জাতীয় গাছ এতা আগরে আগৈ কলকরিয়া 
থাইতারা। ঠিক উসাদে যে যে ফামে শক্তিধর আকেইগি নিকুলতাই উপেইৎসংঘাতর 
সৃষ্টি অইতই। কিন্তুমান পাংকালহীন আগই সংঘাতে উবা অনা কঠিন। 

জ্ঞানী জন দাপা আহানে বিশ্ববন্মাণ্ড বারো ক্ষুদ্র ব্রহ্মাণ্ড দুহান চিত্তা 
করেছিলা। ও মতে বাহিরর প্রকৃতি রূপী সৃষ্টি, এহানরে বিশ্ব ব্্মাণ্ড বারো নিজর 
দেহ এগরে কষু্র ব্র্মাণ্ড লেপকরিয়া ভজন সাধন করিয়া সিদ্ধি লাভ করেছি। 


২৮ সাহিত্য বাচরা রাজনীতি 
_ এরে কষ বহমাণ স্বরূপ এহানেই রাহকেতু রাজনীতি।:এফামর রাজনীতি 
অতি জটিল বারো কুটিল। দেশে দেশে, গাঙে গাঙে, জাতে জাতে নানান সংঘাত 
সৃষ্টি অর। ও হানর প্রভাবে হিংসা বারো প্রতিহিংসার ফল হিসাবে মানু মারানি, 
মোকন্দমা এসাদে নানান কৌলির সৃষ্টি অর। 

ঠিক উসাদে বিশ্বররক্ষা্ড রূপী পৃথিবীর রাজনীতি কুটিল বারো জটিল য়া 
চলেছে। দ্বিতীয় বিশ্বযুদ্ধত পূর্ব জার্মানী বারো পশ্চিম জার্মানী বুলিয়া দুহান দেশে 
খেয়ছিলা। এবাকা বারো তিলইলা। এবাকা উত্তর কোরিয়া বারো দক্ষিণ কেরিয়ারমা 
নিয়াম সংঘাত চলেছে। প্যালেষ্টাইনেত্ত ইজরাইল খেয়নির থাংনাত এবাকা পেয়া 
দ্বিয় দেশর সংঘাত চলতে আছে-চলতে আছে। নিজর মাতৃভূমি ভারত বারো 
পাকিস্থান দুহান দেশে খেইঅয়াউ আজি পেয়া শত্রতালো আছি। 

চিন্তাবিদ কতগৈ মাত্তারাতাই একমাত্র নেহেরু বারো জিন্না দ্বিয়গীর 
সিংহাসন দখলর কারনেই দেশ ভাগ অছেতা। 

এরে ছবি আমার সমাজেউ প্রতিফলিত অছে। গাগরার গদ্দী আগত্ত দুহান 
দল। অন্যান্য সামাজিক সংস্থারমাউ এসাদে ঘটনার প্রত্যক্ষ প্রভাবেত্ত পুরি এবাকা 
পেয়া মুক্ত নাছি। ০ 


রাজনীতির মাধ্যমে স্বার্থ আদায় 


মোগল সলাট শাহজাহানর রাজত্বকালে জিলক জাহানারার গারিগৎ জ্বিগ 
পড়িয়া ফাম আহান পুড়েছিল। উপেইৎ ইংরেজ ডাঃ বাউটন গ্রীরকে মেউছেলহানর 
মাধ্যমে ও পুড়া ফাম উহান চেয়া হজকলো বালা করেছিল। উহানর বিনিময়ে ইস্ট 
ইণ্ডিয়া কোম্পানি ভারতে করমুক্ত বাণিজ্য করার সুযোগ পাছিলা। 

এ যুগে ইংরেজে যেসাদে বাইবেল লেরিক এহানলো দেশ জয় করেছিল 
ঠিক উসাদে পশ্চিমবাংলার কমিউনিজম মতাদর্শ মানু ্রিপুরা রাজ্যত হমেয়া উপেইর 
মানুরে বুঝেয়া উপেইত ঘাটি হংকরলা। হাতে হাতে বাংলাদেশেত্ত মানু হমা হমা 
ত্রিপুরা রাজ্যত তানু সংখ্যাগরিষ্ঠ অইলা। সময়মত নিবর্বচন অইল। নিবর্ধাচনে 
জিডিয়া তানু দেশহানর শাসন ক্ষমতাত বহিলা। মূল অধিবাসী ত্রিপুরীর অস্তিত্ব 
নিস্তেজ করে দিলা। 


সাহিত্য বাঢরা রাজনীতি ২৯ 
উহানলো দূরদৃষ্টি সম্পন্ন নেতা এতাই আপন আপন জাতর অস্তিত্ব রক্ষার 
সালেদে নানান পথ অবলম্বন করিয়া জাত প্রতিষ্ঠা করিয়া থছি। 

এহানাৎ হাবিত্ত ডাঙর দৃষ্টান্ত আহান অইলতাই ইহ্দী বৈজ্ঞানিক কাইম 
ভাইজমেন গীরকর ত্যাগ। দ্বিতীয় বিশ্বযুদ্ধত গীরক এগো বৃটিশ যুদ্ধ বিভাগর 

- বৈজ্ঞানিকগো আছিল। বৃটিশর দুর্ঘশার দিনে যুদ্ধর হাদিত কৃত্রিম ভাবে এসিটোন 
আবিষ্কার করিয়া বৃটিশ জাতহানরে জিংতা করেছিল। ইংরেজ জাত এহানে তার 
এরে অবদানর বিনিময়ে যুদ্ধর থাংনাৎ তারে কমলস সভাত ডাহিয়া সম্মান জানেয়া 
তা কীহান চার উহান আংকরেছিলা। উপেইৎ তা মাতেছিলতাই -_ “মি কিন্তাউ 
নাচাউরী, কিন্তু মোর ইহুদী জাত এহান জিংতা অয়া থানার সালেদে মাটি আহান 
চাউরী।' 

সময়ে পালেষ্টাইন বৃটিশর কলোনীগো আছিল। গীরকর কথামত বৃটিশ 
ইজরাইল রাষ্ট্র হংকরে দিয়া তানুরে প্রতিষ্ঠা করেদিলা। অতি সংক্ষেপে এহান দীঘল 
ইতিহাস না ইকরিয়া মূল ঘটনাহান ব্যক্ত করলু। 

এ বিষয় এহান ইকরতে আমার নরসিংহপুর লয়ার ঘটনা আহান নিংশিও 
অইলু। ঁসমইত পুলকেশী সিংহ গীরক যুবসমাজে শিক্ষা দীক্ষায় নেতৃত্ব দেনার 
নেতা আগো হিসাবে চিনত অছিল। মইনুল হক চৌধুরীয়ে তারে কংগ্রেসে নিয়া 
বিধায়ক নির্বাচনে উবা করিয়া জয়ী করেছিল। চৌধুরী গীরকর ভিতরর রাজনীতি 
আছিলতাই তার সময়ে বিধায়কর এলাকা নূরা করে চিনৎ অইতৈ উপেইৎ তারেল 
মুসলমান সংখ্যাগরিষ্ঠ করিয়া সোনাই চক্র হংকরানী। 

কিন্তুমান পুলকেশী সিংহ গীরক চৌধুরী গীরকর প্রস্তাব নাকরিয়া হিন্দু 
সংখ্যাগরিষ্ঠ হিসাবে সরকাররাং রিপোর্ট সমজাছিল। মইনূল হক চৌধুরীর লগে 
তার মতানৈক্য অইল। হক সাহেব গীরকে কংগ্রেস পার্টির শক্তির মাধ্যমে সোনাই 
এলাকাগরে মুসলমান গরিষ্ঠ করিয়া হংকরেছিল। থাংনাত উদীয়মান নেতা আগরে 
রাজনীতিভ সন্যাস নেওবানিৎ বাধ্য করেছিল।0 


৩০ সাহিত্য বারো রাজনীতি 
'জিংতা অনির পথ বিছারেয়া 


পৃথিবীর প্রত্যেক জাতর উত্থান বারো পতন এহান চক্রগর সাদে বুলেরহান। 
জীবন-এহান হুদা হারৌলো বারো দুঃখলো থার কোন ইতিহাস নেই। হারৌ-দুঃখ 
দ্বিহানি আকসাটে চলিয়া থারহান। ও কারণে বাধ্য অয়া সময়ে সময়ে মানু নিজর 
অস্তিত্ব জিংতা করানির সালেদে সংগ্রাম করতে বাধ্য অইতারা। 

যুদ্ধরমা সৈন্য বারো আতিয়ার প্রয়োজন অর। ঠিক উসাদে জাত আহানর 
অস্তিত্ব লেপকরতে প্রয়োজন অরতাই ওঁ জাতরমা জরম অছি মানুর অবস্থান। 

জাত উহানাৎ জরম অসি মানুর ঠৌনা, নাপ্লাল, লৌশিং, একাগ্রতা, 
জাতিপ্রেম, আত্মত্যাগ, মানসিক, শারীরিক, আধ্যাত্মিক এসাদে নানান গুণর মাধ্যম 
বিবেচিত অর। 

ওঁতার হাদিত শাস্্কারে মাতেছিতাই বংশর সৌ এতা তিন রকমর অয়া 
জরম অইতারা-_ ৫১) উত্তম সন্তান, (২) মধ্যম সন্তান (৩) অধম সম্তান। 
প্রাপ্ত অর। . 

মধ্যম উগ্ো বংশর সমতা জিংতা করের। 

অধম সম্ভান উগই বংশর হাবিতা নাশ করের। 

উহানেতে হুদা জাতর কথা মাৎলে না চলতই। জাতর ভিতরে উত্তম, 
মধ্যম বারো অধম এ তিন ভাবর মানুর লগে সংঘাত নিজর ভিতরেই থাইতে 
বাধ্য। যেসাদে আতহানর পাচগ্ো আঙুলী সমান নেই উসাদে হাবি জাতেউ হাবির 
মনোবৃত্তি তিল নেই। 
মানু আকপেইৎ তিলয়া নীতিআহন মুডেথয়া নিজর জিংতা অনির পথে একতাবদ্ধ 
অইতারা ফাম আহান আছে।ওঁ ফাম উহানর নাঙ-_ ধর্ম। ধর্ম আহান থাইলে ধর্মর 
লেরিক আহানৌ থানা লাগের। & কারণে ধর্মপ্রশ্থ আহানর মাধ্যম এহানেই 
জাতআহান তিলনির ফামহান। এ বিষয়ে স্বামী বিবেকানন্দ গীরকর বাণী আহান 
তলে ইকরে দিলু- 


সাহিত্য বাচরা রাজনীতি ৩১ 

“যে সকল ধর্ম সম্প্রদায়ের একখানি প্রস্থ আছে সেই গুলি ব্যতীত সকল 
সম্প্রদায়ই লোপ পাইয়াছে। আপনাদের মধ্যে কেহ কেহ পা্ীদের কথা শুনিয়াছেন। 
ইহারা প্রাচীন পারশ্যবাসী _এক সময়ে ইহাদের সংখ্যা দশ কৌটি ছিল। আরবীয়রা 
ইহাদের অধিকাংশকে পরাজিত করিয়া মুসলমান করিল। অল্প কয়েকজন তাহাদের 
ধর্ম প্রহ্থ (জেন্দ আবেস্তা) লইয়া পলয়াণ করিল এবং তাহারা সেই ধর্ম গ্রন্থের 
বলেই এখন ও টিকিয়া আছে। ইহুদিদের কথা ভাবিয়া দেখুন যদি তাহাদের একটি 
ধর্ম প্রস্থ না থাকিত তাহারা জগতে কোথায় মিলাইয়া যাইত। কিন্তু গ্রস্থই তাহাদের 
জীবনী শক্তি রক্ষা করিয়াছে অতি ভয়ানক অত্যাচার সত্তেও তাহাদের ধর্মগ্রন্থ 
তাহাদিগকে রক্ষা করিয়াছে” (স্বামীজীর বাণী ও রচনা ৪র্থ খণ্ড) 

বাস্তব ক্ষেত্রত মি নিজে মাত্র এরে কথা চুটি এহান পাকরিয়া বছর আহান 
চিন্তা করিয়া গীতা এহানরে আমার ধর্ম পুস্তকহান বুলিয়া ভূমিকাত প্রমাণ দিয়া 
আকসাটে ১৯৯০ইং দুই হাজার কপি ছাপেয়া সমাজে প্রচার করানির সিজিল 
করেদিলু। ও কপি লয়য়া এবাকা দ্বিতীয় সংস্করণর ব্যবস্থা অসে। 

মাতে গেলেগা পৃথিবীর ডাঙর সম্পদ আহানরে বিশ্বাস করিয়া মুডে থয়া 
যাত্রা করেছি আচেৎপা জাত এহান। 

আরাক আচানকর কথা-- বিশ্ববিখ্যাত ইছুদী বৈজ্ঞানিক অপেন হাইমার 
মেক্সিকো মরুতভ্্মিত পয়লা এটম বোমাগো পরীক্ষা করেছিল দিন উহান 
১৯৪৫ইংরেজীর ১৪ই জুলাই। 

ও দিন বোমাো ফাটানির থাংনাৎ বোমাগর ডর পেইল মাচাক রূপহান 
দেহিয়া গীতার বিশ্বরূপ দর্শনর ১২নং শ্লোক উহান উচ্চারণ করেছিল। 

“দিবি সূর্য সহঅস্য ভবেদ্‌ যুগপ দুখিতা। 

যদি ভাঃ সদৃশী সা স্যাদ্‌ বাসস্তস্য মহাত্মনঃ।1 

বৈজ্ঞানিক আগর শ্রীমুখেত্ সংস্কৃত শ্লোক নিকুলানি আচানকর কথা। 
কিন্তমান গীরকেই সংস্কৃত গীতা পুরাপুরী অধ্যয়ন করেছিল। এতা খালকরানি থক্‌ 
অন্য জাতরনাং গীতার কতিহান সমাদর। গীতা গ্রস্থ এহানাৎ আমার বপাক অর্জুন 
গীরকরে ভগবান শ্রীকৃঞ্ণই কতিহান বানা পাসিল উহান তলর ইকরা কথা উহানির 
সমাজে গুরুত্ব দিয়া নিংশিং অনিথক্‌-_ 

'হাবিত্ত পুরি আচেৎপা বুলিয়া আরাক কথা আহান এবাকা হুন-- তোরে 
মি নিয়াম বানা পাউরি, উহানে তোর হবারকা মাতৌরিতাহে। 

মোরাং মনহান কাৎকর, মোরে নিষ্ডকর, মোরে পূজা কর, মোরে হমাদে। 
মি ছুত্তোমেউ সেত্য করায় মাতৌরিতা-- তি মোর নিয়াম নুংশিপাগো-- মোর 
কথা ইলায় চললে মোরে পাধিতেইগা। (মোক্ষ যোগ ৬৪-৬৫) 

এসাদে অভয় বাক্য যে গীরকরাং মাতে গেছেগা ওঁ বংশ উাহনর মানু 
কতির চুয়া ধন্য অছি উহান উপনির কথাহান। 

এবাকাতে আমার জাত এহান লগ্গে আরাক দাপা আহনর সম্যক ইতিহাস 
হারপেইলে আরাকৌ আমার ভবিষ্যতর পথগো ঙালইতই বুলিয়া পার্শী জাত এহানর 
ডেই ডেই হারা ছবি আহান উপপারতাঙাই। 

এবাকার ইরান রাজ্য এহানর প্রাচীন নাঙহান আছিলতাই পারশ্য। ৬৪১ 
খ্রষ্টাব্দে আরবিয় মুসলমান এতাই পারশ্য জয় করিয়া নূবা রাজ্য আহানর ধনসম্পদ 
অধিকার করিয়া ভাগ করিয়াউ তৃত্তি নায়া পার্শী এতারে নানান অত্যাচার করিয়া 
ধর্মান্তরিত অকরলা। উচ্চ বর্ণর পার্শী উতাই ইসলাম ধম গ্রহন করানিও মরানিয়ে 
বালা বুলিয়া নিয়াম তাপিত্বলো মাতৃভূমি এরাদেনাত লেপইলা। ৭৬৬ খুষ্টাব্দত 
হোরমুজ বন্দরেও সাগরর পথে ভারতে ফৌরইলা। গুজরাটে আশ্রয় লয়া উপেইর 
বাসিন্দা অল্লা ভারতর হিন্দুর সাদে ফেইচম, কয়ৎ লাগেয়া গুজরাটা ভাষা হিকিয়া 
তানুর জাতহান জিংতা করেছি। টাটা, পেটেল এতা তানুর উত্তর পুরুষ। তানু ধন 
এশ্চর্য হাবিতা ত্যাগ করলেউ ধর্মতে ত্যাগ নাকরেছি। এবাকা তানু মাত্র ১ লক্ষ 
জনসংখ্যার গোষ্ঠী আহান। 

এরে পার্শী জাত এহান বিফুপরিয়া মণিপুরীর সাদে নিজ দেশে অস্তিত্ব 
মাংকরিয়া পরদেশে নিজ নিজ ভাষা ধর্ম সংস্কৃতি জিংতা করিয়া থয়া আছি। 

পার্শী জাত এহানর জন সংখ্যা কম অইলেউ ধন পয়সার বারাদে অতি 
উন্নত। তানুর নিজস্ব তহবিলর ফোণুর) মাধ্যমে তানু পুরা-পুরি সুরক্ষিত। উল্টা 
তানুর জন সংখ্যা বারানিরকা প্রচুর রূপা খরচ করতারা। জমশেদজী টাটা বারো 
জেনারেল মানেকশো এতা ভারত বিখ্যাত পার্শী বিফুপ্রিয়া মণিপুরী জাত এহানর 
এক অয়া থানার ডেকী মূল সত্ত্বা ঠিক আছে। হাবির ভাষা, ধর্ম সংস্কৃতি উপাধি 

আক্হান। এহান অতি ডাঙর সম্পদ আহান। 

ও কারণে এ জাতেত্ত আজি পেয়া জেলে কয়েদী নেই, চোর, ডাকাত, 
বেয়াপা অত্যাচারী, বিদেশে বেয়াপা বেছেকুরা, জালনোটর কারবার, বেয়াপারে 
বেশ্যা হংকরিয়া পয়সা কামানি এসাদে তলপা কাম এতাত্ত দূুরেইত সেচিয়া আছি। 
এরে হুরু-হুরকাঙ জাত এহানাৎ ভুবনেশ্বর সাধুঠাকুর নারদ বাবা বারো আখৈ 
বাবার সাদে সিদ্ধপুরুষর আবির্ভাব এহান কম কথা হান নাগৈ। 

স্বাধীনতার থাংনাৎ, সংবিধানে পার্শী জাত, পাহাড়ী জাত অইলে আলাদা 
সুযোগ সুবিধা পেইতারা এতালো না খালকরেছিলা। নিজরে ক্ষতব্রিয়র গজর থাকর 
জাত আহান বুলিয়া পরিচয় দিয়া আছিলা। ওঁ সময় মানে-ইংরেজ রাজত্বর চাকুরী 
নাউ করলা। নিজর উৎপাদিত সামগ্রিলো জিংতা য়া আছিলা। শিক্ষা বারো সংস্কৃতি 
এতালো নিয়াম ব্যস্ত অয়া আছিলা। 

বরাক উপত্যকায় দেশীয় বাঙালী আছিলা। বিসুপ্রিয়া মণিপুরী, মৈতেই 
হাবি জাতি আকসাটে অংশ নেছিলাগা। 

যেবাকা বাংলাদেশেত্ পুরি বহিরাগত বাঙালী হিন্দু বারো মুসলমান আয়া 
জন সংখ্যার কাটামহান তঙাল করেদিলা উপেইত্ত পুরি ভূমিপুত্র এতা নিজর সত্তা 
জিংতা করানির চিস্তাত পরেসিতা। 

হুরকাঙ জাতআহান যেবাকা বিপদে পড়ের বাকা ডাঙর শক্তির আশ্রয়ে 
যানা লাগের | এহান শাস্ত্র কথাহান। এবাকতে আমার আশ্রয়র ছাতিগো ঠিক 
নেই। রাজনীতিত বোয়ালে হুরকাঙ মাছ খেইতারা। আমারে আশ্রয় দিতাই উতাই 
তানুর স্বাথেই ব্যবহার করতাই। উ কারণে আলাদা সত্ত্বা থয়া কোনমতে পথ 
বিসারেয়া আছিতা। 

অন্যবারাদে পাহাড়ী জাত এতারে ধন পয়াসলো শিক্ষা দীক্ষালো মন 
হংকরলা। প্রতি বছর বিদেশেত্ত দশহাজার কোটি সাহায্য পেয়া তানুর রাজনীতির 
খুটিগো দরা করলা। তানু এবাকা উর ডাড79707 
অয়া ট্রাইবেল সেল পেয়া জিংতা অছি। 

অন্যবারাদে আমি আদি হিন্দু অইয়াউ পয়সা আহন নাপাছি। যত হিন্দু 
নেতা এতাই কমিনিউষ্টি, কংশ্রেস এতালো হুরুকাঙ জাত এহানর মেরুদণ্ড বাশেদিয়া 
থদিলা। 

আমার সাদে পাহাড়ী রিয়াং হিন্দু এতাউ এসাদে লাংলাত পরেছিতা। নেতা 
নেই জাত এতার এরে দুর্দশা এহানাত্ত জিংতা অনির সালেদে আমারতা সংবিধানর 
মাধ্যমে পথ বিছারানি লাগতই। 

ভারতর সংবিধানে মানুতে থাক পুশু পাহিয়া পেয়া জিংতা অনির পথ 
থদেছে। আসামর গণ্ডার জিংতা করানির সালেদে আইন হংকরিয়া কোটি কোটি 
ধন খরচ অর। উতা ছাড়া আন্দামান নিকোবর দ্বীপপুঞ্জর জরোয়া বুলিয়া আদি 
বাসিন্দারকা আইন হংকরিয়া থছি। 

এতা ছাড়া রাষ্ট্রসংঘর মাধ্যমে আরাকৌ 171577860179811.2৮/ আকতাউ 
আছে। যদি আর দেশর সরকারে আমারে জিংতা নাকরে উহান অইলে আমি 
রাষ্্রসংঘর আইনলো লরে পারিয়ার। ওঁকারণে হুদা সংগ্রাম নাগৈ সংগ্রামর লগে 
আইনর অধিকার মুঙে থয়া আন্দোলন করলে নিশ্চয় ফল পেইতা্ডাই। 

রাষ্ট্রসংঘর ইনডিজেনাস পিপল এক্ট ২৬নং ধারায় ১ বারো ২ এ এহানর 
পূর্ণ সংরক্ষণর ব্যবস্থা আছে। তদুপরি সংখ্যালঘুর ভাষা সংরক্ষণররৌ পথ থদেছি। 

মুলত এহানি মাতানি য়্যাকরের-_ যমরাজা গীরকে সত্যবানর ঠৈগো আতে 
থয়া-_ “সত্যবান জিংতা অনা ছাড়া অন্য বর মাগ* বুলিয়া ঘটনা উহান অছেতা। 

আমার সরকারৌ সংবিধানে ধারা মাহেই য়া আমারে বিধান সভাত 
প্রতিনিধিত্ত করতে সংখ্যার য়্যারী দেহয়ার। অন্যবারাদে মিজো, নাগা এতাই ১৫-২০ 
হাজার লো বিধায়কমন্ত্রী পালয়া আছি। আমারতাউ প্রয়োজনে সংবিদানর সংশোধনর 
মাধ্যমে জিংতা অনি লাগতই। গণতন্ত্র হাবিতা সম্ভব। বা সংস্কারর মাধ্যমে অস্তিত্ব 
রক্ষা করানির ব্যবস্থা করানি শ্বৈনৈই লাগতই। গণতন্ত্র হাবিতা সম্ভব প্রয়োজন 
শুধতাল-তান্জা খামতলে-__ ভারত সরকারর 01108751 রা/81011ূ 25001117089, 
2003 ইংরেজীর সংশোধন আইনর(৩) ধারা আলোচনা করানি থক্‌। ০ 


সাহিত্য বারা রাজনীতি ৩৫ 
্রন্থহান ছাপানির সাহায্য করেকুরা গিরক গাছির নাঙ দেনা অইল-_ 


১। শ্রী বীরেন্দ্র সিংহ গৌতোত্রম) 
প্রাক্তন অধ্যাপক, শিলচর। 
২। ডণ নলিনীকাস্ত সিংহ 
প্রাক্তন অধ্যাপক, গৌহাটি। 
৩1 ড০ মানস সিংহ, অধ্যাপক। 
৪। শ্রীনামদেব সিংহ 
প্রাক্তন অধ্যাপক, সিঙ্গারী। 
৫। শ্রী মণীন্দ্রকুমার সিংহ, 125 
প্রাক্তন কনজারফেটর অবফরেষ্ট 
৬। আ্রী নিশীরঞজন সিংহ 
প্রাক্তন অধ্যাপক, শিলচর। 
৭। জী মৌর সিংহ 
প্রাক্তন কৃষি বিষয়া, গড়েরবন্দ 
৮। শ্রী জ্যোতিষ সিংহ বোবু) 
সমাজকর্মী সিঙ্গারী। 
৯। আসঞু সিংহ 
অধ্যক্ষ গুরুকুল কলেজ, পাথারকান্দি। 
১০। শ্রী নিখিল সিংহ 
ইলেস্ত্রিক ডিভিশন, প্রাথারকান্দি। 
১১। জী সেনাতাম্ফা সিংহ 
সমাজকয়ী, পাটডালী। 
১২। শ্রীচন্দ্রকান্ত সিংহ 
প্রাক্তন প্রধান শিক্ষক, রূপা। 
১৩। শ্রী বিষুপদ রাজবংশী 
প্রাক্তন শিক্ষক, দুরপভিছড়া। 
১৪। জী ব্রজগোপাল সিংহ 
প্রাক্তন অধ্যক্ষ, দুর্পভিছড়। 
১৫। শ্রী লক্ষীকান্ত সিংহ 
শ্াক্তন প্রধান শিক্ষক, পাতিয়ালা। 


অফিসার, শিলচর 
১৯। শ্রী যতীন্দ্র কুমার সিংহ 
প্রাক্তন প্রধান শিক্ষক, দুধপুর 
২০। শ্রীশশীকাস্ত সিংহ, দুধপুর 
ইণ্ডিয়ান ব্যাঙ্ষ। 
২১। আী সুরেন্দ্র সিংহ, দুধপুর 
সাবইন্সপেক্টর এপিআর) 
২২। তরী নির্মল সিংহ 
অধ্যাপক, মাইবং কলেজ। 
২৩। শ্রী ফুলবাবু সিংহ 
প্রাক্তন সেনা কর্মী, কাটাখাল 
২৪। শ্রী রুক্ষিণী কুমার সিংহ 
প্রাক্তন এ, পি. মেস্বার, পূর্বথল। 
২৫। শ্রী মুরলী সিংহ 
প্রাক্তন বায়ুসেনা কর্মী, কাটাখাল। 
২৬। রী সূর্ধ্যকাস্ত সিংহ জঠি) 
সমাজ কর্মী, বেকীরপার। 
২৭। শ্রী অনিমা সিংহ 
এ-পি. মেম্বরা, নরসিংপুর। 
২৮। শী রাসবেহারী সিংহ, সভাপতি 
কৃষিও সমাজ বিকাশ সমিতি, নরসিংপুর 
২৯। শ্রী আনন্দ মোহ সিংহ, 
প্রান প্রধান শিক্ষক, বেকীরপার। 


/ 
৪ 


৩৬ সাহিত্য বাচরা রাজনীতি 
্রন্থহান ছাপানির সাহায্য করেকুরা গিরক গাছির নাঙ দেনা অইল-_ 


৩০। আী হরিকুমার সিংহ 

রান্তন কাউন্সিলার, নরসিংপুর 
৩১। শ্রী মিহির সিংহ 
৩২) শ্রী সূর্যকান্ত সিংহ 

প্রান্তন সভাপতি, নরসিংপুর জি. পি. 
৩৩। শ্রী রীতা সিংহ 

প্রাক্তন সভান্ত্রৌ, নরসিংপুর, জি.পি. 
৩৪। শ্রী দিবাকর সিংহ 

প্রাঃ এপি. মেশ্বা, নরসিংপুর.জিপি. 
৩৫। শ্রী বারীন্দ্রকুমার সিংহ 

প্রাক্তন অধ্যাপক, শিলচর। 
৩৬। শ্রী মহেন্দ্র সিংহ,1/.2.11-8. 


৩৮। শ্রী সাধন সিংহ, সভাপতি 

৩৯। ড০ বিমল সিংহ 
অধ্যাপক সোনাই 1.0.) কলেজ। 

৪০। শ্রী বিমলানন্দ সিংহ 
প্রাঃসুপাররিনটেনডেন্ট, 
(59698) নরসিংপুর 


8১। শ্রী ধপদতি সিংহ 


সঙ্গীত নাটক একাডেমি, নরসিংপুর। 
৪৩। ডণ বিষ্ঞগ্রসাদ সিংহ 

অধ্যাপক ওয়েস্ট শিলচর কলেজ। 
৪৪1 স্ত্রী অমরেন্দ্র সিংহ 

প্রাক্তন প্রধান শিক্ষক, দুধপুর। 


নাঙ-শ্রী ইন্দ্রকুমার সিংহ 
বাপক- 'নিমথেম সিংহ, মালক - 'আকুপী সিংহ 
গাঙ - ভাটিরগ্রাম, নরসিংহপুর 
জরম- ১৯৩২ইং ৯ অগ্রহায়ন, শুক্রবার 


গাজা রিরীরনরারকাররীিবোজাতির তার 
হাপদিয়া পয়লা তরুণোদয় লাইব্রেরীর প্রতিষ্ঠা করিয়া শিক্ষারমা নুরা জাগরণ 
করেছিল। ও লাইব্রেরী উগৎ আমেরিকাত্ত পুরি প্রচুর লেরিক সাহায্য করেছিলা। 
বারমুনী লয়ার শিক্ষা বিস্তারে ওঁ লাইব্রেরী উগর অবদান অনেক আছিল। 

বর্তমানে সমাজে একমাত্র প্রবীণ সাহিত্যিকগো। নাটক, ছোটগল্প, উপন্যাস, 
প্রবন্ধ অনুবাদ সাহিত্যন্ত অবদান সমাজরাং স্বীকৃত। সরকার বারো সমাজর নানান 
প্রতিষ্ঠানেত্ত অনেক স্বীকৃতি দেছিলা। 

আসাম সরকারেও ২০০০ ইংরেজীত সাহিত্যিক পেনশন; দিল্লীত্ত দলিত 
সাহিত্য পুরস্কার; বিষুপ্রিয়া মণিপুরী সাহিত্যসভাত্- নাট্যশ্রী, বিঃ মঃ সাহিত্য 
একাডেমিত্ত সাহিত্য রত্ব; কৃষিও সমাজ বিকাশ সমিতিত্ত সাহিত্য রথী, বিঃ মঃ 
কালচারেল ট্রেনিং বেন্দ্্ত সাহিত্য সুধাকর, রামগোপাল একাডেমিও সাহিত্যশ্রী 
এতা উপাধি দান করেছি। উতাছাড়া হাইলাকান্দির কবি সন্মিলনীর মানপত্র, দিলীপ 
স্মৃতি পুরস্কার, হাইলাকান্দি, গৌহাটিও-নুবাদুষ্টি পুরক্ষার দেনা অছিল। 

বিুপ্রিয়া মণিপুরী ভাষায় পয়লা ৬/10.0 ফিলিম “হরিবলা এ-হরি" 


শ্রীদেবদত্ত সিংহ পরিচালনাত ফংঅছিল। 
চাকুরী জীবনে ব্লক ডেভলাপমেন্ট অফিসার পদেন্ত অবসর নেছেগা। 
মণিকান্ত সিংহ 
সাধারন সম্পাদক 


টিনার 


